Irekia Eusko Jaurlaritza - Gobierno Vasco :: Protokoloa, hezkuntza-esparruan haur eta nerabeek jasan ditzaketen babesgabetasun-egoerak eta tratu txarrak, abusua eta sexu-jazarpena prebenitzeko eta egoera horietan jardutekoa, eta hezkuntza-esparruan eta adingabeen babesean esku hartzen duten eragileen arteko lankidetza eta koordinaziorakoa (Gobernu Bilera 2016-11-15)\nProtokoloa, hezkuntza-esparruan haur eta…\nHezkuntza, Hizkuntza Politika eta Kultura sailburuak protokolo berri baten berri eman dio Gobernu Kontseiluari: Hezkuntza-esparruan haur eta nerabeek jasan ditzaketen babesgabetasun-egoerak eta tratu txarrak, abusua eta sexu-jazarpena prebenitzeko eta egoera horietan jarduteko Protokoloa.\nHezkuntza-esparruaren eta adingabeen babesean esku hartzen duten eragileen arteko lankidetza eta koordinazioa xede duen protokolo bat da.\nHezkuntza, Hizkuntza Politika eta Kultura Sailak Eusko Jaurlaritzako beste sail batzuekin batera eta beste erakunde, zerbitzu espezializatu nahiz profesional batzuekin elkarlanean bultzatu du lan-tresna hau. Beharrezko gertatzen da babesgabetasun egoeraren bat, tratu txarrak, abusua edo sexu-jazarpena (fisikoa nahiz psikologikoa) pairatzen ari diren, pairatu dituzten edo pairatzeko arriskuan egon daitezkeen adin txikikoekin diharduten eragileen arteko jarduketak koordinatzea. Profesionalki adingabeekin ari den pertsona orok egoera horiek antzemateko. Beharrezko gertatzen da adingabeekin profesionalki esku hartzen duten pertsona guztiek egoera horiek antzemateko eta modurik egoki, bizkor eta eraginkorrenean jarduteko jarraibideak izatea, horrela lortuko baitute haien osotasuna eta duintasuna bete-betean babestea eta defendatzea.\nEskubide horiek babesteko ezinbestekoa da jarduketak koordinatzea, erasoa gertatu denean adingabeari sortutako eragina arintzeko, baina baita, aurreko fase batean, arriskuak garaiz prebenitu eta detektatzeko ere. Gainera, geroztiko jarraipena ere profesionalek lantzen duten funtsezko elementua da.\nBistan da haur eta nerabeen eskubideak urratzen dituzten egoera horiek ezin direla eta ez direla alde batera utzi behar, ezta justifikatu ere. Haurrak eta nerabeak biktima dituzten egoerak oso konplexuak izan ohi dira, eta kontu handiz ulertu eta aurre egin beharra dago. Gisa horretako gertaeren aurrean, eskolak erantzukizun legala ez ezik, emozionala eta etikoa ere badu, eta ezin die berak bakarrik aurre egin.\nEskolak rol bat bete beharra dauka, eta erakunde eta profesional adituen sare batean artikulatuta egin dezake, familiari egoera horietan lagun egiteko. Sarean lan egitea ezinbestekoa da prebentzio, detekzio eta euspen soziokomunitarioan lan egin dezakeen sistema bat osatzeko.\nProtokoloaren helburuak honako hauek dira:\nAdin txikikoen babesgabetasun egoerak, tratu txarrak, sexu-jazarpena edo abusuak eskolatik eta garaiz antzemateko eta prebenitzeko jarraibideak eskaintzea.\nEra honetako egoeren aurrean eskolaren esparrutik nola jokatu azalduko duten jarraibideak adieraztea.\nHezkuntza-zerbitzuen eta esku hartzen duten gainerako eragileen arteko koordinazio-prozedurak ezartzea.\nErakunde guztien jarduketen arteko koherentzia sustatzea\nProtokoloak bere baitan hartzen ditu:\nHaur eta nerabeen babesgabetasun egoeren definizioa, eta eskola-eremuan antzemandako tratu txar, sexu-jazarpen edo abusu egoeren definizioa.\nJarduteko printzipio nagusiak.\nHezkuntza-testuiguruko jarduketa prebentiboak\nIkastetxearen jardunbidea, babesgabetasun egoeren aurrean.\nTratu txar, sexu-jazarpen eta gehiegikeria kasuen aurreko jardunbidea.\nHezkuntza esparruaren eta adin txikikoen babesean diharduten eragile edo zerbitzuen arteko koordinazioa eta kolaborazioa (Gizarte Zerbitzuak, Osasun Zerbitzuak, Ertzaintza, Fiskaltza eta Epaitegia).\nProtokolo hau egiten honako erakunde eta eragile hauek hartu dute parte:\nEnplegu eta Gizarte Politiken Saila\nArabako Gizarte Zerbitzuak\nGipuzkoako Gizarte Zerbitzuak\nGasteizko oinarrizko Gizarte Zerbitzuak\nBilboko oinarrizko Gizarte Zerbitzuak\nDonostiako oinarrizko Gizarte Zerbitzuak\nEUDELeko Gizarte Zerbitzuen ordezkaritza\nEuskal Autonomia Erkidegoko Fiskaltza Nagusia


martxoa 2013 – Zumaiako Telmo Deun Arraun Elkartea\nZumaia Altuna Uria garaile Pasai San Pedron\nDenboraldi aurreko beste traineru estropada izan da gaur, eta Pasai San Pedron, Zumaia Altuna Uria izan da azkarrena emakumezkoetan. Hiru estropadatan aritu da prestakuntza hasi zenetik, eta hiruretan garaile izan da. Gaurko sailkapena Zumaia Altuna Uria 11.13,34 San Juan 10,65 segundora Hibaika 21, 32 segundora Zarautz 1.12,86ra\nPosted by 2013(e)ko martxoak 23 Posted inSailkatugabeakLeave a comment on Zumaia Altuna Uria garaile Pasai San Pedron\nAsteburuko batel estropadetako sailkapenak\nGipuzkoako Batel Liga Donostian izan zen larunbatean, Loiola auzoan, eta hemen sailkapenak. Atzo, igandean, Zumaian izan zen Liga, eta hauek sailkapenak. Emaitza onenak, bi egunetan, infantilek lortu dituzte, bai emakumezkoek, bai gizonezkoek. Atzo, esaterako, ehunekoengatik ez zuten irabazi gizonezkoek herrian bertan. Datorren larunbatean, Orion izango da Gipuzkoako Batel Liga (12:00etan).\nPosted by 2013(e)ko martxoak 18 Posted inSailkatugabeakLeave a comment on Asteburuko batel estropadetako sailkapenak\nZuzendaritza berria dauka Zumaiako Arraun Elkarteak\nBukatu da hauteskunde prozesua Zumaiako Arraun Elkartean, eta zuzendaritza berria dauka klubak. Baita presidente berria ere: Luis Mari Osa Barrena. Hogeita hamar urte pasa presidente izan den Luis Mari Goikoetxea ‘Goiko’ beste zeregin batzuetan ariko da aurrerantzean klubaren barruan. Lan handia eta ederra egin du, eta beragatik ez balitz, nekez egongo litzateke orain arrauna Zumaian. […]\nPosted by 2013(e)ko martxoak 12 Posted inSailkatugabeakLeave a comment on Zuzendaritza berria dauka Zumaiako Arraun Elkarteak\nAurreneko garaipena aurtengo Batel Ligan\nEtxeko estropadan izan zen, Zumaian bertan: igandean lortu zuen Zumaiak aurreneko garaipena aurtengo Gipuzkoako Batel Ligan. Emakumezkoen batela izan zen lorpena lortu zuena, senior mailan. Aurrenekoz atera zen aurtengo Ligan, eta irabazi egin zuen, oso erraz irabazi ere. Beste gainontzean, hauek izan ziren herriko arraunlarien emaitzak: Emakumezkoetan, infantil-kadeteak seigarren izan ziren. Gizonezkoetan, infantilek zazpigarren egin […]\nPosted by 2013(e)ko martxoak 12 Posted inSailkatugabeakLeave a comment on Aurreneko garaipena aurtengo Batel Ligan\nGipuzkoako Batel Liga: atzoko sailkapenak\nhttp://www.fgremo.com/data/docs/resultados/getaria_bateles.pdf Infantilek lortu zuten emaitza onena, bigarren izan baitziren. Gizonezkoen beste batelei dagokionez, hauek emaitzak: kadeteetan 10. eta 12. izan ziren; jubenilek 6. bukatu zuten. Emakumezkoetan, infantil-kadete mailan, zazpigarren izan zen Zumaiako ontzia. Ligako sailkapen nagusiak\nPosted by 2013(e)ko martxoak 4 Posted inSailkatugabeakLeave a comment on Gipuzkoako Batel Liga: atzoko sailkapenak\nOrioko Traineru Jaitsierako emaitzak\nZumaia Salegi Jatetxeak irabazi egin du, eta Zumaia Altuna Uria zortzigarren izan da. Sailkapenak\nPosted by 2013(e)ko martxoak 2 Posted inSailkatugabeakLeave a comment on Orioko Traineru Jaitsierako emaitzak\nGipuzkoako Batel Ligako beste estropada bat, bihar Getarian\nBihar, 11:00etan, Gipuzkoako Batel Ligako beste estropada bat jokatuko da Getarian. Hantxe izango da Zumaia, bost batelekin. Sailkapen nagusiak hemen: http://www.fgremo.com/data/docs/clasificaciones/puntos_bateles2.pdf\nPosted by 2013(e)ko martxoak 2 Posted inSailkatugabeakLeave a comment on Gipuzkoako Batel Ligako beste estropada bat, bihar Getarian\nZumaiako arraunlari seniorrak Orioko Traineru Jaitsieran, gaur\nZumaiako arraunlariak Orion izango dira gaur arratsaldean (17:30), Traineru Jaitsieran parte hartzen. Gizonezkoen eta emakumezkoen ontziak joango dira. Oriok arreta bereganatzen du traineruen eta arraunlarien neguko prestakuntzan. Arraun Egunaren baitan izango da, eta 62 traineru ariko dira, hainbat mailatan banatuta: jubenilak, beteranoak, emakumezkoak eta seniorrak. Aginagatik Oriora izango da ibilbidea. Test ona izaten da klubentzat, […]\nPosted by 2013(e)ko martxoak 2 Posted inSailkatugabeakLeave a comment on Zumaiako arraunlari seniorrak Orioko Traineru Jaitsieran, gaur


Abian da Gazteentzako euskarazko kontakizun laburren lehiaketa - KULTUR SHAREA\nHizki Laburrak lehiaketa 16 eta 30 urte bitarteko gazteei zuzenduta dago eta hitz jakin baten inguruan, gehienez 1000 hitz erabilita, istorio bat asmatzea izango da erronka. Aurten aukeratu den hitza oihartzun izango da.\nGauekoak aisialdi programak Oihaneder Euskararen Etxearekin batera Hizki Laburrak euskarazko kontakizun laburren lehiaketa antolatu dute bigarrenez.\nLehiaketa 16 eta 30 urte bitarteko gazteei zuzenduta dago eta hitz jakin baten inguruan, gehienez 1000 hitz erabilita, istorio bat asmatzea izango da erronka. Aurten aukeratu den hitza oihartzun izango da. Edonork parte hartu ahal izango du lehiaketan, ez du gasteiztarra izan behar horretarako.\nEgitasmoan parte hartu nahi duten gazteek hilabeteko epea izango dute beren kontakizun-proposamena aurkezteko, urriaren 15etik azaroaren 15era bitartean, hain zuzen. Testuak PDF formatuan bidali beharko dira info.gauekoak@gmail.com helbidera.\nLan irabazleak aukeratzerako orduan proposatutako hitza testuan erabili izana, testuen originaltasuna eta euskararen erabilera egokia izatea baloratuko du epaimahaiak.\nEpaimahaia Gauekoak lantaldeko kide batek, Oihaneder Euskararen Etxeko teknikari batek eta Gazteriako teknikari batek osatuko dute.\nOrotara hiru lan aukeratuko dira eta azaroaren 19tik aurrera Gasteizko Udalaren webgunean argitaratuko dira kontakizunak. Azaroaren 24an, berriz, sari banaketa izango da Oihaneder Euskararen Etxean. Irabazleei 200, 100 eta 50 euroko saria emango zaie, hurrenez hurren.\nTags: Gasteizko Oihaneder Euskararen Etxea, Gauekoak aisialdi programa, Hizki Laburrak lehiaketa\n1980ko Arrasatera bidaia proposamena Ez Donk Amaitu ekimenaren bidez


M8: Greba feministarekin bat egiteko pausoak | Aiete – Lantxabe – Katxola – Ayete\nM8: Greba feministarekin bat egiteko pausoak\nEmakume ala gizon, hauek dira protestarekin bat egiteko jarraitu beharreko gomendioak.\nIazko greba feministan emakumeen behar eta ezinegonekin bat eginda, kaleak jendez gainezka ikusi genituen. Aurten ere Euskal Herriko emakume, bollera eta transak grebara doaz ostiralean, martxoak 8, borroka feminista ikusgarriagoa izan arren, prekarietate, arrazismo, heteroarau eta indarkeria matxista berdinak kolpatzen jarraitzen dituztelako. Baina, nola egin bat protestarekin? Grebara deitutako kolektiboaren parte bazara edota feminismoaren aldarrikapenekin bat egiten duen gizona bazara, hemen dituzu protestarekin bat egiteko grebaren antolatzaileek zehaztutako jarraibideak:\nNORTZUK EGINGO DUTE GREBA?\nEmakume, bollera eta transak, hots, heteropatriarkatuak zapaltzen dituen subjektu anitzak. Zapalkuntza desberdinek gurutzatzen dituzte eta horren aurrean saretze feminista ehunduko dute.\nNOLA EGINGO DUTE GREBA?\n1) Lantoki eta ikasgeletan grebara batuz .\n2) Herri eta hirietako mobilizazioetara joanez, bi hitzordu nagusi: 12.00 eta 19.00.\n3) Zaintzeari utzita eta hori irudikatzeko amantala balkoian eskegita.\n4) Edonon zaudela besoko morea jantziz.\n5) Greba antolatuta eta zabalduta.\n6) Merkatuan kontsumitzeari utziz, batez ere langileen esplotazioaren ikur diren enpresa handietan.\nZER EGIN DEZAKETE GIZONEK?\n1) Aita bazara: zure seme-alabez arduratu eta eztabaida zein ikasle greba lagundu (guraso elkartean, eskolan…).\n2) Laguna bazara: zure lagunen umeak zaindu ditzakezu.\n3) Enpresako nagusia bazara: enpresa itxi eta beharrezkoa bada zaintza kolektiborako espazioa irekitzea ahalbidetu.\n4) Ikaslea edota irakaslea bazara: eskolara joango ez diren emakume ikaskideak eta ikasleen lanuztea babestu eta eskolak zaintza komunitariorako espazio bilakatu.\n5) Zaintza behar duenik badago: has zaitez egun horretatik aurrera ohituraz emakumeek betetzen duten lan horretaz arduratzen.\n6) Zure inguruko norbait zaintzeko soldatapeko emakume bat badago: (haur, adindun, bizilagun e.a.) zure burua eskaini egun horretan lan egiteko.\n7) Emakume batekin harreman sexu-afektiborik baduzu: martxoaren 8an kalean egoteko behar duen laguntza guztia emaiozu.\n8) Zabaldu mezua: zure lagun eta talde guztien artean. Militantea bazara, eraman zure eremu politikora.\n9) Ez kontsumitu: Batu zaitez kontsumo grebara.\n10) Greba egunaren aurretik eta ondoren beste gizonezkoekin bildu: maskulinitateen inguruan elkarrekin hausnartzeko, lan pertsonala eta kolektiboa egiteko, pribilegioez kontzientzia hartzeko eta menderakuntzarik gabeko jendartea lortzeko bidean pausoak emateko.\nEsta entrada fue publicada en Actualidad el 7 marzo 2019 por Lantxabe.\n← Reivindicaciones de la huelga feminista de mañana 8 de marzo, De la banalidad de la clase política británica y sus funestas consecuencias →


Lezo y Olabarrieta, Blas - Auñamendi Eusko Entziklopedia\nLezo y Olabarrieta, Blas\nItsasgizona. Pasaian jaio zen 1687ko otsailaren 3an, eta Cartagena de Indiasen hil 1741eko irailaren 7an.\nCarlos II.aren erregealdiaren amaiera aldera jaio zen Blas Lezo, Pedro Lezo, Chipres dorretxeko jauna, eta Agustina Olabarrieta guraso zituela.\nFamilia diruduna zenez, haien komunitateko esfera politikoaren gailurrean zeuden; hain zuzen ere, Blas Lezoren aitak kargu garrantzitsuak izan zituen San Pedroko (Donostia hiriaren jurisdikziokoa zen garai hartan) udal-administrazioan.\nHorri esker, Blas Lezok goi-mailako ikasketak egin ahal izan zituen, eta Ondorengotza Gerran zehar frantziar eta espainiar ontzidi konbinatuan sartu zen marina-zain gisa. Lan horretan, gailentzeko aukera izan zuen Velez-Malagako guduan, 1704ko abuztuaren 24an; Tolosako kondearen gidaritzapean, frantziar-espainiar ontzidiak aurre egin zion Rooke britainiarraren agindupean itsasartea blokeatzen saiatzen ari zen ontziteriari. Bi ontziterien arteko artilleria-dueluan zehar, Blas Lezo zauritu egin zuten, eta ezkerreko hanka moztu egin behar izan zioten. Halere, itsasontziaren bizkarrean jarraitu nahi izan zuen bertatik erretiratu gabe, eta, horregatik, borroka horretan erakutsitako jokabide ausartagatik, albo altuko ontziko alferez izendatu zuen haren komandanteak, zaldun-titulua gehituta.\nZauriak sendatu eta moztutako hankaren ordez zurezko hanka bat jarri ziotenean, zerbitzu aktiboan jarraitzeko gai zela erabaki zuten, eta ontzidi konbinatura itzuli zen. Zenbait eginkizun gauzatu zituen bertan -Peníscolari laguntzea, Palermo hornitzea...- 1705 eta 1706 artean. Gerora, itsaslapurreta-baimena eman zioten ontzidi ingeles-holandarra jazartzeko.\nHor ere izan zuen aukera nabarmentzeko, haren taktika-trebetasuna zela eta.\nIzan ere, ingelesek penintsula italiarraren gainean zuten blokeoa gainditzea lortu zuen, eta, Ventimigliako kostatik gertu, Genoako inguruetan, 60 kanoiko Resolution ontzia garaitu zuen, berak zuzendutako kortsarioak baino su-potentzia askoz ere handiagoa bazeukan ere. Atlantikora itzulitakoan, bi ontzi britainiar hartu zituen, eta Baionako eta haren jaioterri Pasaiako portuetan sartu.\nBlas Lezok kanpaina horretan izandako arrakastaren ondorioz, agintari aliatuek hura sustatu eta garrantzi estrategiko handiko misioetara bidali zuten. Hori horrela, Bartzelona hiria, orduan Habsburgo leinuari leial mantentzen zena, setiatuta zuten armadak indartzeko armak eta tresnak zeramatzaten konboiak babestu zituen 1706an.\n1710ean, Stanhope menderatu zuen. Gertakari horren gaineko bertsio nagusiari jarraiki, itsas unitate britainiar horrek su-potentzia askoz ere handiagoa zeukan Blas Lezoren agindupeko fragatak baino. Halere, Blas Lezok hura abordatu zuen kanoikada sutsu batzuen ostean, eta, ustez Lezok berak esandako hitzei jarraiki, guztiz ikararazi zuen bertako tripulazioa, eta ontzia atxilo eraman.\n1713an, Bartzelonaren bigarren setioan, eskuineko besoa zauritu zioten, eta ezin izan zuen beso hori berriz erabili bizitza osoan. Gerra amaitu baino lehen ezkerreko begia ere galdu zuen.\n1716an, Ondorengotza Gerraren ostean, Lanfranco ontziaren buru, Fernando Chacon almirantearen ontzidian sartu zen. Ontzi horretan zegoela, Bahametatik Espainiara zilar-kargamentu bat garraiatzeko ardura eman zioten.\nUrte horretako abenduaren 16an, Lanfranco ontziaren bigarren komandante gisa, Amerikara itzuli zen Hornos Lurmuturra gurutzatu behar zuen ontzidi batean; Txilera eta Perura itsasoz iristea zen helburua. Lanfrancok Buenos Airesera itzuli behar izan zuen gutxienez bi aldiz, ez baitzen gai Hornos Lurmuturreko baldintza klimatiko gogorrak jasateko. 1718ko urtarrilean, Aliantza Laukoitzaren Gerra deritzona hasi berritan -Felipe V.aren Espainiak bakarrik borrokatu zuen Holandaren, Ingalaterraren eta Frantziaren kontra-, Lanfrancok San Franciso eta Danicant ontziei eraso zien estuarioan." Guztiz hondatuta geratu zen Lanfranco utzi ostean, atxilo hartutako bi ontzi horietan Ozeano Barera heldu ziren azkenean Lezo eta haren komandante-burua.\nMisio horren xede nagusia zen Panama eta Txile arteko kostaldetik kanporatzea inguru hori hartuta zuten kontrabandista eta pirata holandar eta britainiar guztiak. Blas Lezo hamalau urtez egon zen kosta zaintzeko misio horiek betetzen, eta adore handiz bete ere; zortzi ordu arteko borrokak izan zituen zenbaitetan legez kanpoko bi jarduera horietako bat gauzatzeaz susmagarri ziren ontziekin. Jarrera horri esker, Hegoaldeko Itsasoko ontziteriako almirante izendatu zuten 1726an.\nHarengan jarritako konfiantzari erantzun zion soberan, Espainiaren kontrol zorrotza ezarri baitzuen Ozeano Bareko merkataritzan; XVI. mendetik Carlos II.aren erregealdiaren amaierara arte mantendu zen kontrol hori ia etenik gabe.\nOzeano Bareko ontziterian egondako denbora luze horretan zehar, Josefa Pachecorekin ezkondu zen Blas Lezo. Limako artzapezpiku Diego Morcillok ezkondu zituen. Denbora laburrean, bikotearen lehenengo semea jaio zen lur amerikarrean.\nBlas Lezok agintaritza utzi zuen berak hala eskatuta 1728an. 1730ean Cadizera iritsi zen haren ontzidiarekin. Felipe V.aren osasunarekin lotutako arrazoiak zirela eta, Sevillara eramana zuten haren gortea, eta, bertan, eskuadra-buru edo almirante gisa berretsi zuten 1726ko otsailaren 23ko antzinatasunarekin, data horretan hasi baitzen Ozeano Barean eginkizun horiek betetzen.\nUrte bateko baimenaren ostean, Mediterraneoko Eskuadraren buru izendatu zuten 1731ko azaroaren 3an.\nOntzidi horren buru zela, mediterraneoko uretan koroa espainiarraren botere-politika bortitza de facto aplikatzeko agindua jaso zuen.\nHori horrela, 1731n, Carlos infanteari eskolta eman zion Parma eta Plasencia dukerrietarako bidean; Madrilgo gorteak emakida hori ezarri zien Frantzia Austriari eta Bretainia Handiari.\nBidaia berean, bandera espainiarra aldarrikatzera behartu zuen Genoako errepublika, bai eta errepublika horretako San Jorge bankuan sartutako koroaren bi milioi pesoak itzultzera ere.\nFunts horietatik milioi bat eta erdi Oran iparrafrikako hiria laguntzeko erabili ziren. Operazio horren bigarren fasean, 1732ko azaroan, Lezo almirantea berriz gailendu zen borroka-maniobra arriskutsu horietako batekin. Oraingo honetan, Oranen gaineko bigarren setioa desegin ostean, Lezok ontzi kapitain aljeriarrari jarraitu eta menderatu egin zuen, Mostaganemen baterien babespean jarri bazen ere. Ontzi horrek tropa turkiarrak zekartzan setioa gauzatzen ari ziren armadak sendotzeko.\nCadizko Protokolo Artxiboak garbi erakusten du Lezok benetan pentsatu zuela bigarren espedizio hartan hil egin zitekeela, 1732ko azaroaren 17an testamentua egin baitzuen, Oranera itzultzeko agindua jaso eta lau egun beranduago. Aita eta emaztea izendatu zituen testamentu-betearazle -une horretan Cadizen bizi ziren-, eta Blas semea eta Josepha eta Agustina alabak oinordeko.\nOrango jokaera ausartari esker, graduz igo zuten berriz Lezo. 1734an armadako teniente jeneral gradua jaso zuen, Cadiz departamenduko komandante jeneral karguarekin. Postu horretan egon zen hiru urtez, eta, hiru urte beranduago, Cartagena de Indiasera bidali zuten balizko eraso britainiarrari aurre egiteko defentsa zuzentzeko. Toki estrategiko horretako komandante jeneral gisa -Amerika espainiarrera sartzeko atetzat jotzen baitzuten gainerako potentzia europarrek-, jo eta ke jardun zuen etengabe eraso britainiarrak zapuzten.\nHori horrela, 1708ko obrez geroztik menderaezina zen hiri hori ia garaiezina zen Edward Vernon almirantearen ontziteriak 1741eko martxoaren erdialdera setiatu zuenean -behin Jenkinsen Belarriaren Gerra delakoa aitortutakoan-, 1740ko martxoaren 13ko eta maiatzaren 3ko bi saiakerek porrot egin ostean.\nHirugarren eta azken saiakera hori, 1741eko martxoaren 13tik maiatzaren 20an guztiz erretiratu artekoa, izan zen Lezo almirantearen azken gudua.\nBlas Lezok eztabaida ugari izan zituen Eslava erregeordearekin defentsa antolatzeko moduaren inguruan, bereziki almiranteak itsas unitateak hedatzeko modu bikaina eta eraginkorra pentsatu zuelako britainiarrak ez zitezen Cartagenara sartu. Hala eta guztiz ere, Blas Lezok, hilabete luze batez setiatuta egon ostean, garaipen entzutetsua lortu zuen Vernonen ontziteriaren gainean.\nOro har, Lezoren -edo operazio horiek zuzendu zituzten gainerako goi-mailako ofizialen- trebetasun militarrari baino, setiatutako tropen erresistentzia eta ausardia apartari egozten zaio garaipen hura. Alabaina, bistakoa denez, XVIII. mendeko logika militarrari jarraiki, baliabide militarrak -gotorlekuak, gerra-ontziak, artilleria, lerro-tropak...- oso modu argian erabili zituztelako garaitu ahal izan zituzten Lezok eta Eslavak, neurri handi batean, ontziteria britainiarra eta hark zeramatzan eraso-tropak. Izan ere, baliabide militar horiek guztiak nahikoa ziren ederki gotortutako toki-sail hura arrakastaz defendatzeko; Blas de Lezo toki horiek prestatzen aritu zen 1737an Cartagena de Indiasera heldu zenetik.\nVernonen ontziteria oso handia zen, ehun ontzitik gorakoa, bai eta bertan zeramatzan tropak ere -gutxi gorabehera 26.000 soldadu infanteria britainiarraren, milizia iparramerikarren eta laguntzaileen artean-, beraz, pentsatzekoa da almirante britainiarrak bazekiela Cartagena de Indias hartzea oso zaila izango zela. Halere, Vernonen harrokeria eta optimismo handiegia ezagunak ziren, eta zenbait gertakari barregarri eragin zituzten. Adibidez, Blas Lezoren gaineko garaipena ospatzeko txanponak egin zituen gudua gertatu baino lehen.\nOperazio hartan pasabide bakar eta estu batetik -Bocachica, Lezok ordurako zenbait ontzirekin eta kate batekin blokeatuta zeukana- pasa behar zuen Cartagenara eta harresitutako gotorlekuen labirinto batera iristeko. Banaka-banaka hartu behar ziren gotorleku horiek, eta normalean mota horretako defentsak gauzatzeko behar ziren gizonak baino askoz ere gehiago zeuden horietan, gutxi gorabehera 6.000 gizon guztira. Hau da, Vernonek 1741ean Cartagena de Indiasen kontra igorritako erasoari eusteko behar ziren gizonak baino hamar aldiz gehiago zeuden bertan. Azken batean, agerian uzten du Lezo almirantea egoera horri aurre egiteko prestatzen aritua zela kontu handiz 1737. urteaz geroztik.\nBritainiarrak erretiratu eta denbora gutxira hil zen Blas Lezo. Eslavarekin izandako gatazkak eta Felipe V.a erregearen buru-gaixotasun nabarmena zela eta, Lezok garaipen horretan izandako papera ahaztuta gelditu zen. Alabaina, haren familiak onarpena berreskuratu zuen gerora, Fernando VI.aren eta, bereziki, Carlos III.aren erregealdietan; 1760an Oviecoko markes maila eskuratu zuen almirantearen semeak errege horren eskutik, Carganea de Indias defendatzen egindako lanaren ordainetan. Gortean zuen postuarekin batera, maila hori mantentzen zuen 1777. urtean, Gipuzkoako korrejidorearen aurrean auzi bat izapidetu behar izan zuenean, Lezotarren leinuko jatorrizko etxea -Chipres- bahitu egin nahi zietelako Pedro Lezok 1695ean hartutako konpromiso bategatik, Pasai San Pedro Donostiako jurisdikzioarengandik askatzeko konpromisoa hartu baitzuen hark. Finantza-egoera ederrean zegoenez, Blas Lezoren semeak erraz konpondu ahal izan zuen auzi hori Gipuzkoan zituen administrarien bidez.\nRilova Jericó, Carlos (EU)


Kanten kantoia - "Plazentziatarrak esaten dotse..." kanta\nHizlaria(k): Miren Loiola Txurruka (1934)\n- “Este… había una canción que dician en:\n- Bai, entzunda badaukat.\n- Bai Eibarren... "baiña eibartarrak hartuko leuke Plazentziako ibaixa". Eibarrek tapauta daka.\n- Bai bai bai, badakit.\n- Entzunda nekan hori kantziño hori, baiña neuk ez dakit.\n- Gure txikixak danak dakixe, dana erakusten dogu guk.\nInformazio gehiago: "Plazentziatarrak esaten dotse..." kanta


Aurrekoa Irailak 06 Ostirala Hurrengoa\nIrailak 06 • 20:00 • Tabakalera Antzerkia eta Dantza\nIzenburuan hitz joko bat. Jolasa. Horixe delako antzezpen ororen funtsa, jolasa. Eta ikuskizun guztien oinarri. Umorea eta ikuskizuna. Ikusleak eta antzezlea. Harreman horretan bakoitzak bere rola bete behar. Umoristarena badakigu zein den baina ba ote dakigu ikuslego edo publiko izaten? Umoristak istorioak kontatu eta ikusleak barre egin. Hain zaila ere ez da. Oraingo honetan niri gertatutako istorioak kontatuko ditut, edo niri gertatu zaizkidala esanez, asmatutakoak. Azken finean berdin dio. Pentsa, ni neu jaio aurretik gertatutako istorioak ere kontatuko ditut. Protoi-istorioa edo pre-istorioa deitu beharko nuke?…\nKomikoa: Jose Cruz Gurrutxaga\nIrailak 06 • 17:00 • Larrotxeneko plaza (Intxaurrondo) (Intxaurrondo) Euskaraz\nPista zikin-zikina dago eta artistak ez dira iritsi. Lasai ibili gero. Ez baitzarete ikuskizunik gabe geratuko. Fulanito eta Menganito garbiketa enpresa arduratuko baita.\nIrailak 06 • 20:00 • Kutxa Kultur Zabaltza Antzerkia eta Dantza


Bonbardaketa ostean, Elai-Alaikoekin Parisera - Ahotsak.eus\nBonbardaketa ostean, Elai-Alaikoekin Parisera\nBonbardaketa ostean, Elai-Alaikoekin Parisera Bonbardaketa ostean, Bilbora joan ziren eta handik Frantziara Elai-Alaiko kideekin. Hiru urtez egon zen bertan, Parisen. Hasieran, komunistak zirelakoan, bertakoek ez zituzten maite, baina gerora egoera aldatu zen.\nBideo hau erabili nahi baduzu, jarri gurekin harremanetan eta kalitate onean bidaliko dizugu. Ez ahaztu mezuan GER-067-011 kodeko bideoa nahi duzula aipatzea: ahotsak@ahotsak.eus\nBonbardaketa ostean, Bilbora joan ziren eta handik Frantziara Elai-Alaiko kideekin. Hiru urtez egon zen bertan, Parisen. Hasieran, komunistak zirelakoan, bertakoek ez zituzten maite, baina gerora egoera aldatu zen.\nGaia(k): Aisia » Kultura » Dantza , Politika » Gerra zibila (1936-1939) » Ihes egin beharra\n- Ta gero Frantzixera. Ta gero Bilbora joan giñen ta gero Bilbotik, Segundo Olaetak esan eban, bueno Elai-Alai formetako grupoa. Ta hantxe grupoa formeu, gernikerrak egon giñen han Bilbon ebakeeta ta esan oskuen: bueno, “los gerniqueses que están en Bilbao que vengan a la oficina de Sota”. Ta joan giñen ta gero izen zan ba, formetako grupoa ta Frantzixera joateko. Ta bueno, nik aitxagaz ta amagaz-ta hantxe Bilbon, baiña txarto egon giñen, txarto, jatekorik bez, ezebez. Etxien, etxien errefujixeta. Eta zera, Franco-ko jentie, eskapau ein zen. Ta harek etxiek hutsik geldittu zien ta “los refugiaos” sartu giñen danak holako etxietan dauzenak abandonata. Baiña igual etxe baten igual lau famili. Ta guk igual zerien, lurrien lo ta holan ibil giñen. Ba “mal”, txarto. Ta gero Olaetaneko grupoa formeu zanien, joan giñen Frantzixera. Ta hantxe ba ederto egon giñen. Hiru urte ein naben nik Frantzixen, Parisen, Parisen, ta formeu zan grupoa ta han be, eitten gendun, osea teatroak eta hemengo euskaldunen geuzek. Ze joan giñenien hara, esaten oskuen, komunistek gariela. Ta dana Frantzixek desprezixeu guri, bakizu ba, hemengo moduen emigrante-ta. Ta gu be emigrantiek izen giñen ta desprezixeu hantxe Frantzixen. Ta gero Segundo Olaetak guri, egunien-egunien-egunien-egunien mezatara joan giñen, joaten giñen, harek esanda: “mezatara joan biher dogu /bigu/”. Ta gero frantsesak ezetu zelako jentie garien diferentiek; ze han egon zien “refugiaos”, komunistek-eta asturianuek-eta, osea maldeziñoak-eta esaten eben harek-eta. Harek diferentiek izen zien, baiña gu beste beste geuze bat.\nEmilio de los Toyos, presidente de las cooperativas españolas\nFraideak aita salatu zuenekoa\nGerra hasi zenean, ihesi Frantziaraino\nGerrara joateko beldurra\nGoizaldi dantza taldean hasi zenekoa\nGazte-Alai dantza-taldearen hasiera\nGerra garaian, Soraluzetik ihesi\nEtxeko umeak Ingalaterrara joateko zorian


Grabaketa data: 1986\nHiztuna: Dionisio Jamar Sario -Baxterra-.\nGaiak: aisialdia , denetarik , erlijioa: apaizak , euskara , euskara: euskalki desberdinak , gramatika: lexikoa , lana , telebista\n00:32:43 Telebista, gauza ona delarik, ikusten du. Zenbaiten ustez gauza onak, batzuk dira, eta beste batzuen ustez beste batzuk. Hori bakoitzaren gustoan dago. Batzuek emazteki biluzik ikusi nahi dituzte, eta haiei aita-amek erakutsi zieten hori behar den gisan eman behar zela.\n00:28:25 Mandazaina, behortzaina, artzaina, ahuntzaina... Orain horietarik ez da deus, artzainak eta gutxi. Orain ez da saldorik. Lehenago etxe guztietan saldo txiki bat zegoen, udan denak biltzen zituzten eta saldo handi bat egiten zuten, eta saldo handi horretarako artzaina edo ahuntzaina izaten zen. Neguan etxe bakoitzak berea hartu eta zaintzen zuen, baina orain etxeetan ez da jende gazterik saldoak zaintzeko.\n00:25:00 Ez du kotxea gidatzeko karneta, gaztea zelarik ez zen kotxerik. Orain gaztea balitz karneta aterako luke, eta nahi duen lekura joanen litzateke bere kotxearekin.\n00:22:51 Apaizek beti erraten zuten nola ibili behar zuten batzuek besteekin, eta errespetu handia zioten elkarri, orain ez da horrela.\n00:21:42 Larunbat gauetan edo igande arratsaldeetan askariak egiten dituzte eta musean jokatzen dira tabernan. Orain gazteek kotxeekin dantzalekuetara ateratzen dira. Bere gazte-denboran ez zegoen halakorik. Ez du Ttun-ttunik ezagutu. Bere gurasoen gazte-garaian ttunttuneroak ekartzen omen zituzten jaietan.\n00:19:25 Bizkaitarrekin euskaraz egitea makurra da, ezin dute haien euskara ulertu. Bizkaitarrek ere ez dute ulertzen haien mintzoa. Euskarak hori du, leku batetik bestera aldatzen da eta batzuetan ezin dute elkar ulertu. Erdara ez da hala, leku guztietan aise ulertzen da. Euskara ikasteko mintzatu behar da. Odolean eta bihotzean ez duenak ez du bereganatuko.\n00:15:16 Eskolan hasi zenean utzi zuen euskara alde batera. Dakien euskara eskolan hasi baino lehen ikasi zuen. Erdaraz euskaraz baino aiseago mintzatzen da, euskaraz ez delako ia inoiz mintzatzen, eta horregatik atzentzen da. Aezkoako herri guztietan erdaraz elekatzen du. Abaurregaina eta Aria herri euskaldunenak dira. Duela urte pare bat gau eskola ekarri zuten eta batzuk hasi ziren euskara ikasten, baina debora, lana eta gogoa behar dira ikasteko. Frantzian euskaraz elekatzen du.\n00:08:48 Lanik handiena udan egiten da: patatak landu eta belarrak egin. Udan zazpietan jaikitzen dira eta neguan bederatzietan. Aziendak zaintzea du lana.


Euskadik eta Andaluziak turismo-ahalmenak batu dituzte Argentinako turistak erakartzeko - Berriak - BASQUETOUR\n2017/11/02 - BASQUETOUR\nHarkaitz Millán Eusko Jaurlaritzako Turismoaren Euskal Agentziako zuzendariak (Basquetour) eta Gorka Lerchundi Andaluziako Turismo Marketineko arduradunak batera aurkeztu zituzten Euskadi eta Andaluzia, eta Argentinako turismoaren profesionalei bi helmugak uztartzeko aukerak azaldu zizkieten.\n“Kontrasteen sedukzioa” izenburupean Euskadiko eta Andaluziako ordezkariek turistei aukera sorta zabala eskaintzen dieten 2 lurralderen aniztasuna azaldu zuten, Europako eta, zehazki, Espainiako erakargarritasuna baliatuta. “Bi erkidegoen erakargarritasun-ahalmena baliatu behar dugu, urruneko herrialdeetatik datozen turistek egonaldia luza dezaten eta zirkuitu partekatuak egin ahal izan ditzaten” adierazi zuen Millánek.\nEuskadi ez da helmuga paregabea Argentinako turista gehienentzat, baina ahalmen handiko lurraldea da turista horiek erakartzeko, betiere Espainiara proiektatzen dituzten bidaien barruan. Katalunia eta Madril ondoren, Andaluzia da argentinarrek Espainian gehien bisitatzen duten hirugarren helmuga. “Gure ahalmenak batzea onuragarria da biontzat” adierazi zuen Harkaitz Millánek.\nHartara, argi geratu zen bi eskaintzak osagarriak direla eta ondo komunikatuta daudela. Ildo horretatik, Harkaitz Millánek nabarmendu zuen moduan, “bi lurraldeek airez oso komunikazio ona dute, ordubete baino gehixeagoko bidaia batean, eta hegaldiak daude Malagara, Granadara eta Sevillara” bi erkidegoak ezagutu ahal izateko.\nAlfredo Retortillo Turismo Merkataritza eta Kontsumoko sailburua Gustavo Santos Argentinako Turismo ministroarekin bildu zen. Aurrez ere bat egin zuten Donostiako Turismo Gastronomikoaren Munduko Foroan.\nRetortillo sailburuak, bi lurraldeak batzen dituzten loturak kontuan izanik, erakundeen arteko harremanak estutzearen eta turismo-trukea sustatzearen garrantzia nabarmendu zuen.


Röntgenen izpiak - Elhuyar Aldizkaria\nHasiera » Istorioak » Röntgenen izpiak\n2010/05/01 | Etxebeste Aduriz, Egoitz | Elhuyar Zientziaren Komunikazioa\n1896ko urtarrilaren 23an, Würzburg-eko Unibertsitatean jendetza bildu zen erakustaldi zientifiko hura ikusteko. Aretoa lepo zegoen; anfiteatro-moduan kokatutako aulkiak beterik, eta pareten alboan jendea zutik. Gazte bat oholtzako mahaira hurbildu zen, eta publikoa, bat-batean, isildu egin zen. Jarraian, altuera txikiko gizon bizardun bat atera zen, eta publikoa zutitu egin zen, zientzialari harekiko begirunez. Pauso handiak emanez iritsi zen mahaira, eta gazteak esan zuen: "Jaun-andreok, Wilhelm Röntgen irakasleak zuen arreta eskatzen du begirune osoz".\nRöntgen bere azken aurkikuntzari buruzko azalpenak ematen hasi zen, ongi neurtutako hitzekin. Ez zen askorik luzatu; eta, bukatzeko, Albert von Kölliker anatomista entzutetsuari baimena eskatu zion haren eskuari "argazki" bat ateratzeko. Köllikerrek gogo onez onartu zuen. Minutu batzuen buruan erakutsi zuen argazkia Röntgenek. Txalo-zaparrada bat izan zen erantzuna. Argazki hartan, eskuaren hezurrak ikusten ziren, argi eta garbi; X izpien bidez egindako lehen erradiografietako bat zen.\nLehenengoa bere emaztearen eskuari atera zion Röntgenek, hilabete lehenago. 1895eko azaroan hasi zen dena. Röntgenek 50 urte zituen ordurako, eta zientzialarien artean ezaguna zen, bai unibertsitateko irakasle errespetatu gisa, eta baita zorroztasun eta zehaztasun handiz lan egiten zuen ikertzaile gisa ere. Garai hartan, beste hainbat fisikari bezala, katodo-izpien propietateak ikertzen ari zen. Hertz, Lenard, Hittorf eta Crookes-en lanak errepikatu zituen, eta haiek lortutako emaitzak berretsi. Baina beste ekarpen batzuk ere egin zituen. Ikusi zuen, esaterako, katodo-izpiek argazki-plakak iluntzen zituztela, eta zenbait gatzetan fluoreszentzia eragiten zutela, bereziki, bario platinozianuroan.\n1895eko azaroaren 8an gauza oso bitxi batez konturatu zen: katodo-izpien hodiaren eta platinozianuroz estalitako plaken artean kartoia jarrita ere, plakan fluoreszentzia agertzen zen. Nola zitekeen hori? Nola iristen ziren izpiak plakara? Izan ere, kartoiak katodo-izpiak oztopatu behar zituen, logikaz. Baina, orduan, zerk eragiten zuen fluoreszentzia hori?\nOstiral arratsaldea zen, eta bakarrik zegoen laborategian. Gertatzen ari zena ziurtatzeko, hodi osoa kartoi beltzez estali zuen, eta gela ilunpetan jarri, eguzki-argiak zerikusirik izan ez zezan. Kartoiak ez zien katodo-izpiei pasatzen uzten, baina, platinozianuroz estalitako plaka hodira gerturatu zuenean, argi fluoreszentea agertu zen. Zur eta lur gelditu zen Röntgen. Ezagutzen ez zuten zerbait zegoen hor; zerbaitek, izpi ikusezin batzuek akaso, kartoia zeharkatzen zuten eta plakara iristen ziren.\nAsteburu osoa laborategian pasa zuen, probak behin eta berriz egiten, gertatzen ari zena ulertu nahian. Hala esan zion Anna emazteari: "Jendeak zertan ari naizen jakiten duenean, 'Röntgenek burua galdu du!' esango dute".\nBaina Röntgenek bazekien ikusten ari zen hura erreala zela, eta ez zegoela erotuta. Hala ere, denbora batez, ez zion beste inori ezer esan. Hainbat astez emaztea eta biak aritu ziren esperimentuak egiten. Kartoia zeharkatzeko gai zen erradiazio hura zer zen ideiarik ez zuenez, X izpiak deitu zien. Eta ikusi zuten kartoia ez ezik, egurra, eta baita pareta ere, zeharkatzen zutela. Izpi haiek geldiarazten zituen gauza bakarra metalak ziren. Esaterako, metalezko pisu batzuk argazki-plaka baten aurrean jarri zituztenean, plakan pisu haien siluetak agertu ziren argi.\nAbenduaren 22an gertatutakoak eragin zien harridura handiena. Annak eskua argazki-plaka baten gainean jarri zuen, eta X izpi haien eraginpean eduki zuen 15 minutuz. Emaitzak arnasarik gabe utzi zituen. Ez zen gutxiagorako; argazkian eskuaren hezurdura (eta eraztuna) ikusteak lilura eta ikara eragin zien aldi berean. Halaxe adierazten dute Annak ahoskatu ahal izan zituen lehen hitzek: "Neure heriotza ikusi dut!"\nAbenduaren 28an argitaratu zen Über eine neue Art von Strahlen ( Izpi-mota berri bati buruz ) artikuluan azaldu zuen Röntgenek izpi berri haiei buruz ikasitako guztia. Berria berehala zabaldu zen. Urtarrilaren 5ean London Daily Chronicle -k honela zioen: "Gerra-alarma baten zurrumurruak ez du gure arreta urrundu behar Vienan komunikatu den zientziaren lorpen txundigarritik. Aditzera eman dutenez, Würzburg Unibertsitateko Röntgen doktoreak argi bat aurkitu du argazkia ateratzean, haragia, arropak eta beste hainbat substantzia organiko zeharkatzen dituena".\nAplikazioak ere berehala ikusi zituzten; medikuek, batez ere. Gorputza ireki gabe barrukoa ikusi ahal izatea sekulakoa zen. Kölliker anatomistak ere argi ikusi zuen aurkikuntzaren garrantzia Würzburgeko erakustaldian. Halaxe aitortu zuen han bertan, bere eskuaren eskeletoa ikusitakoan. Eta izpi haiei Röntgen izpiak deitzea proposatu zuen.\nBaina Röntgenek berak nahiago izan zuen X izpiak deitzen jarraitu. Gizon umila zen. Aurkikuntza patentatzeari muzin egin zion, eta Von titulua eskaini ziotenean ere uko egin zion. Hala ere, hainbat ohore jaso zituen. 1901. urtean eman zituzten Nobel sariak lehenengoz; eta fisikakoa Röntgenentzat izan zen. Sariaren dirua Würzburgeko Unibertsitateari eman zion.\nHistoria; Biografiak; Fisika


"Tankearen mundua" munduko depositu simulatzaile onenak gainditu ditu\n"Tanks mundua" joko nahiko gazte bat da, baina ez bakarrik depositu simulatzaile onenak eclipsed, baina Urrezko Joystick munduko sari ospetsua ere irabazi du, munduko rol jokoak lortzeko. Zer da deigarria mundua? Zer ekarri du milioika zaleen maitasuna, ez bakarrik Errusian eta CIS herrialdeetan, baita mundu osoan ere?\nTank simulagailuak jolasak dira, eta horien istorio nagusia altzairuzko makina handi baten kudeaketa da. Genero honetako jolas gehienetan, protagonista da depositu mota bateko komandantea, hainbat misio burutzen dituena. Edozein etsaia adimen artifizialaren bidez kontrolatzen da. "Tanken mundua" depositu simuladore guztiak aktibatu zituen goitik behera.\nLehenik eta behin, pertsonaia nagusiaren gaur egun ez da gerlari bakarti bat, unibertso osoa konkistatzea depositu bakar batean konkistatzeko, baina taldearen 15 kideetako bat, bakoitzak hautatutako teknika baten arabera, zeregin argiak ditu.\nBigarrenik, taktikak eta erabaki gehien ausartak dituzten esparru amaigabea dago. Konbentzionalen tankerako simulagailuak zeregin garbia izan balu, ekintza multzo jakin bat egiteko beharrezkoa balitz, ezinezkoa da Tank Worldek etsaia greba egingo duen aurreikusteko. Etengabeko jokoaren egoeraren arabera erabakiak hartzeko beharra dago. Txartel kopuru handi bat, bakoitza berezia dena, biribilguneko maniobrak lortzeko aukera gehiago sortzen ditu atzeko atetik.\nHirugarrenik, jokoaren ekipamendu desberdinak eragiten ditu. Funtsean, depositu simulagailuak teknika mota batean jokatzen dira. "Tankearen munduan" daude bost motako ibilgailu-motak: antikantagailuak eta autopropultsatutako artilleria-sistemak, baita tankeak argiak, ertainak eta astunak ere. Makina bakoitzak berezko lanak ditu guduan. Jokoaren dibisioa ez da ekipo mota bakarra, nazionalitatea eta maila (gehienez ere hamar da). Gaur egun, "Tanken mundua" sei nazio ditu. Garapen adar bakoitza benetako borroka ibilgailuek irudikatzen dute. Hau da, altzairuzko munstroen modelo bakoitzak munduko historia izan zuen. Sobietar mitologiako T-34 mitikoak eta Nazien Maus mitikoak, edozein eredu, jokoan agertzeko, gutxienez benetako proiektua izan behar zuten.\nEta azkenik, jolas nagusiak - depositu simulatzaileak - "Tanks munduan" galduko da garatzaileek ez dutela oraindik geldirik. Gutxi gorabehera 2 hilabetean behin jokoa eguneratzen da. Mapak guztiz desberdinak agertzen dira, borroka aldaketa moduak, garapen-adar bakoitza etengabe berritu da teknologia berriekin. Duela sei hilabeteetan bakarrik, bi nazio joko sartu ziren, fisika errealista eta dozena bat tankerako eredu berriak zeuzkaten, joko zaharrak guztiz aldatu baitzituen. "Deposituak Munduko" borroka bakarra da. Ezinezkoa da etengabe metodo berberak erabiltzea, baina zer esan nahi du erreproduzitzaileak inoiz errepikatu baino jokalari gehiago?\n"Stalker: The espaziala anomalia": igarotzea. Maude "espaziala anomalia The"\nGida osoa: COP ezarpenak: GO profesionalak\nGame Ezker 4 Dead 2 Sistema-eskakizunak\nEskubidea gauza jokoaren Fallout 4: itsasgarriak. Ezaugarriak, non Cheats eta trikimailuak nola lortu aurkitu\nNola murriztu CSS ikusmena 1.6tik GOra\nTenerife uhartean klima\nViral molluscum contagiosum Zer da hau?\nZer zubi bat off salto bat elastikoa banda deitu eta zer behar duzu?\nTxabola egiteko Tximiniak\nAurrerapen zientifikoa eta teknikoa (STP) - Mendebaldeko zibilizazioaren oinarria da\nZer estutitisarekin garbitu etxean?


Saint-Éloy-les-Mines - Wikipedia, entziklopedia askea.\nMarie-Thérèse SIKORA (2014-2020)\n46° 09′ 38″ N, 2° 50′ 02″ E / 46.160555555556°N,2.8338888888889°E / 46.160555555556; 2.8338888888889Koordenatuak: 46° 09′ 38″ N, 2° 50′ 02″ E / 46.160555555556°N,2.8338888888889°E / 46.160555555556; 2.8338888888889\nBuxières-sous-Montaigut, Durmignat, Menat, Montaigut, Moureuille eta Youx\nSaint-Éloy-les-Mines (frantsesez eta ofizialki: Saint-Éloy-les-Mines) Okzitaniako udalerri bat da. Administratiboki Frantziako Puy-de-Dôme departamenduan dago, Auvernia-Rhône-Alpeak eskualdean. 2013an 3817 biztanle zituen.\n2007an Saint-Éloy-les-Mines udalerrian erroldatutako biztanleak 3.817 ziren. Familiak 1.869 ziren, horien artean 811 pertsona bakarrekoak ziren (303 bakarrik bizi ziren gizonak eta 508 bakarrik bizi ziren emakumeak), 546 seme-alabarik gabeko familiak ziren, 370 seme-alabak dituzten bikoteak ziren eta 142 seme-alabak dituzten guraso-bakarreko familiak ziren.\n2007an 2.311 etxebizitza zeuden, 1.907 familiaren etxebizitza nagusia ziren, 114 bigarren erresidentzia ziren eta 290 hutsik zeuden. 1.469 etxeak ziren eta 766 apartamentuak ziren. 1.907 etxebizitza nagusietatik 1.006 bere jabearen bizilekua ziren, 835 alokairuan okupaturik zeuden eta 66 doan lagata zeuden; 119 etxek gela bat zuten, 163 etxek bi zituzten, 501 etxek hiru zituzten, 544 etxek lau zituzten eta 580 etxek bost zituzten. 1.102 etxek euren parking plaza propioa zuten azpian. 905 etxetan ibilgailu bat zegoen eta 445 etxetan bat baino gehiago zituzten.\nSaint-Éloy-les-Mines udalerriko biztanleria-piramidea 2009an .\n2007an lan egiteko adina zuten pertsonak 2.207 ziren, horien artean 1.447 aktiboak ziren eta 760 inaktiboak ziren. 1.447 pertsona aktiboetatik 1.205 lanean zeuden (682 gizon eta 523 emakume) eta 241 langabezian zeuden (99 gizon eta 142 emakume). 760 pertsona inaktiboetatik 228 erretiraturik zeuden, 202 ikasten zeuden eta 330 "bestelako inaktibo" gisa sailkaturik zeuden.\n2009an Saint-Éloy-les-Mines udalerrian 1.897 unitate fiskal zeuden, 3.740 pertsonek osaturik. Pertsona bakoitzeko diru-sarrera fiskalaren mediana urteko 14.370 euro zen.\n2007an zeuden 228 komertzioetatik, 9 erauzte enpresak ziren, 9 janari enpresak ziren, 16 bestelako produktu industrialen fabrikazioko enpresak ziren, 21 eraikuntza enpresak ziren, 63 ibilgailuen saltze eta konpontze enpresak ziren, 9 garraio enpresak ziren, 16 ostalaritza eta jatetxe enpresak ziren, 3 informazio eta komunikazio enpresak ziren, 13 finantziazio enpresak ziren, 6 higiezinen enpresak ziren, 24 zerbitzu enpresak ziren, 23 administrazio publikoko enpresak ziren eta 16 «beste zerbitzu jarduera batzuk» multzoan sailkatutako enpresak ziren.\n2009an zeuden norbanakoentzako 60 zerbitzu publikoetatik, 1 jendarmeria zen, 1 posta bulegoa, 5 banku bulegoak, 1 funeraria, 8 ibilgailuen konpontzeko eta nekazaritza tresnetako lantokiak, 1 ibilgailuen ikuskaritza teknikoko lekua, 1 autoeskola, 2 igeltseroak, 5 margolariak, 3 zurginak, 5 iturginak, 1 argiketaria, 1 eraikuntza enpresa, 6 ile apaindegiak, 3 albaitariak, 1 aldi baterako lan enpresa, 8 jatetxeak, 4 higiezinen agentziak, 1 tintoreria eta 2 apaindegiak.\n2009an zeuden 30 establezimendu komertzialetatik, 2 supermerkatuak, 1 brikolaje denda handia zen, 3 120 m2 baino gutxiagoko dendak, 4 okindegiak, 4 harategiak, 1 liburu denda zen, 5 arropa dendak, 1 zapata-denda zen, 1 elektrotresna denda zen, 2 altzari dendak, 2 kirol-dendak, 2 drogeria eta 2 lore-dendak ziren.\n2000. urtean Saint-Éloy-les-Mines udalerrian 32 nekazaritza-ustiategi zeuden, 759 hektarea erabiltzen.\n2009an haur-eskola 1 eta 3 lehen-hezkuntzako eskola zegoen. Saint-Éloy-les-Mines udalerrian 2 Bigarren Hezkuntzako ikastetxe eta 1lizeo teknologikoaBigarren Hezkuntzako ikastetxeetan 388 ikasle zeuden eta lizeo teknologikoetan 140.\nMontaigut (2,6 km)\nBuxières-sous-Montaigut (4,7 km)\nDurmignat (5,2 km)\nTeilhet (7,3 km)\nLapeyrouse (7,7 km)\nBNF: 15269688h (data)\nOrriaren azken aldaketa: 2 abendua 2019, 14:14.


ANARKOFOLKA (18) - Librados de Malamen, Arroyo Deathmatch, La Otra, Mantala No!, Mongol Shuudan,... - Arrosa\nANARKOFOLKA (18) – Librados de Malamen, Arroyo Deathmatch, La Otra, Mantala No!, Mongol Shuudan,… talde eta bakarlarien 10 bat abesti eta +Tuits par ael siglo de la gran prueba. Disparos con parabola Jorge Riechman-en liburuko (IV) izenpeko hitz sortie eta +Soy de derechas Eladio Ortaren liburuko 3 olerki. +Ted Trainer eta Sinpletasunaren bidea-taz (15/15/15 argitalpenetik hartua) aipamen-irakurketie –Ahora izeneko liburuaren existentziaren berri eta –Zer egiten dugu guden eta hilketa ekoizpenaren inguruan? [Hincapié aldizkari digitaletik ateatako gudaren aurkako testu baten inguruan hasita], –Rojava No Está Sola aldizkari-webgunea bizita dezakezuelaren aipamen-gomendioa Kurduen herriaren gudataz jakin nahi duenantzat. El traje nuevo del Presidente Mao liburuataz (El Salmón argitalpenak) aipamentxoa.\nPosted in Anarkofolka, Gora eta behera, KKINZONA IRRATIA, KONTRAKO EZTARRIXETagged #A-folk #aldizkariak #anarcho folk #ANARKOFOLKA #antifolk #entzun #gomendioak #Jaitsi #kontrako eztarrixe #liburutegiak #Masustak liburutegi askea #musika\nGORA ETA BEHERA (185) BONBILAJALEA…


Gipuzkoako Hitza | Sailkatugabeak Archives - Page 236 of 236 - Gipuzkoako Hitza\nGizarte diputatuarekin egon da Tolosaldeko plataforma »\nabenduak 09 | Sailkatugabeak |\t395\nTOPA Tolosaldea Osasun Publikoaren Alde plataformako kideak Gipuzkoako Foru Aldundiarekin bildu ziren urrian, Ander Rodriguez Gizarte Politikako diputatuari euren egoeraren berri emateko. Hark adierazi zien aldundiak “pertsona guztientzat osasun publi…\nKrisi ekonomikoa, osasun arloari ebakuntza egiten »\nabenduak 09 | Sailkatugabeak |\t496\nIkuspuntu kapitalista batetik, ospitaleak izatez dira defizitarioak; ez dute etekin ekonomikorik sortzen, zerbitzua baizik. Eta erabiltzaileek kuota garestiak ordaindu ezean, euren burua finantzatu ezin dutelako dute behar-beharrezko finantzabide publ…\nEtorkinak eta euskara bateragarri direlako »\nabenduak 09 | Sailkatugabeak |\t510\nNik ere Euskaraz Lanean dioen oihalez atondutako mahaiaren atzean, etorkinak euskararekin eta euskal kulturarekin lotura zuzena duten produktuak saltzen. Gipuzkoan apurka gero eta leku gehiagotan ikus daitekeen irudia da, Banaiz Bagara elkartearen eta…\nGipuzkoan osasun zerbitzua hartzen duten Nafarroako herritarrak. »\nabenduak 09 | Sailkatugabeak |\t381\nNafarroan bizi diren 1.400 pertsonak jaso zuten iaz osasun zerbitzua Gipuzkoan. Gehienak Bortzirietan, Goizuetan eta Aranon bizi dira, eta Irungo edo Donostiako zentroetara joaten dira.\n“Bertsolariek fama ona baino txarra gehiago zuten” »\nabenduak 09 | Sailkatugabeak |\t452\nBertsolaritzagatik da bereziki ezaguna Txomin Garmendia. Bertsolaritzan ez ezik, ordea, beste arlo askotan ere ibilia da: nekazari, arotz, taxi gidari, liburu saltzaile eta idazle, besteak beste. Horrez gain, Berrobiko alkate ere izana da hamabi urtean.\n1934. urtean jaio zen, Berrobiko Tontola Behekoa baserrian. Paulino eta Bittori izan zituen guraso, eta lau anaietan zaharrena da. Arreba ere izan zuten, baina jaio eta berehala hil zen. Maiorazkoa izatearekin, lehenik baserrian hasi zen lanean. Gero, tailerrean aritu zen, taxia gidatzen, Sendoa argitaletxearekin liburuak saltzen… “Ofizio asko eta pobre seguru”, adierazi du lanbideei begiratu bat ematearekin batera.\nBaserrian irabaziak gutxi baina lana soberan izaten zela dio. Hala ere, eskolara joateko aukera izan zuen Garmendiak. Etxean lana falta ez izanagatik, gurasoek beraiek izan ez zuten aukera semeei eman zieten. Berrobin hasi zen eskolan, baina Elduako [Berastegi] irakaslea hobea zela eta, Elduako eskolara joan ziren. 13 urte izan arte joan zen eskolara. Tartean, Ibarrara ere joan izan zen arratsaldean bi orduko klase partikularrak hartzera. Garai hartako eskola guztietan bezala, Berrobin eta Elduan ere ezin izaten zuten euskaraz hitz egin. Ibarrako Zume andereñoarekin ere klaseak gazteleraz izaten zituzten. Hark euskaraz hitz egiten uzten ziela gogoratu du, ordea. “Gazteleraz ezer ez genekiela hasi ginen gu eskolara. Dotrina izaten genuen euskaraz, horretarako ez zuten eragozpenik jarri”.\nAitak Tolosako azokatik ekarritako bertsopaperak izaten zituen etxean, eta ia bertatik ikasi zuen irakurtzen: “Begiak argitu nituenez geroztik bertsopaperak irakurtzen hasi nintzen. Behiak jezten ere aritua naiz, esku batean titia eta bestean bertsopaperak hartuta. Nik orduan bertsopaperak irakurri ez, jan egiten nituen”. Bertsolari izatea berezkoa izan du, baina bertsozaletasuna aitarengandik datorkio: “Ama zena ez zen bertsozalea, baina aita zena itsu-itsua zen, eta bertso zahar asko zekizkien. Ahotsa ere ederra zuen, eta behiak biltzera edo jeztera joatean askotan bertso zaharrak kantatzen zituen”.\nLagun artean eta ezkutuan, bertsotan\n15 bat urte zituela lagun artean hasi zen lehen aldiz bertsotan. “Tabernara sartzeko gazteegi, eta mendiko txabolaren batean gaztaina erreak janez, sagardo berriarekin umore ederrean jartzen ginen. Bertsotan edo elkarri bertsoen antzeko zerbait boteaz aritzen ginen. Herrian udaletxe azpian ere elkartzen ginen”. Herritarrak gazteak bertsotan aritzen zirela konturatu ziren, eta baita aitari esan ere bateren batek. “Familian isilean ibiltzen nintzen, eta etxekoek ez zekiten ezer. Orduan bertsolariek fama ona baino txarra gehiago izaten zuten. Mozkorrak edo alferrak zirela… mila aitzakia izaten zituzten”.\nErrezilgo bi anaia, Sebastian eta Bitoriano Loidisaletxe, bata Berrobira joan zen apopilo, eta bestea, Belauntzara. Haien laguntza izan zuen Garmendiak, eta Berrobiko tabernan bertsotan eurekin hasi zela dio. Herri askotan bezala, Berrobin ere, Luistarren festa izaten zen urtero, ekainaren 21ean. Behin komunio handia eginez gero, ezkondu bitartean mutilak Luistarrak izaten zirela azaldu du, eta neskak Maria Alabak.\nHerrian bertan egin zuen lehen plaza 18 urte zituela. Alboan, Sebastian Loidisaletxe eta Jose Joakin Mitxelena izan zituen: “Garai hartan izan nuen gauzarik ederrena eskatu gabeko bost duroko soldata izan zen. Garai hartan bost duro asko zen”.\nGaur 18 urteko gazteak plazaz plaza dabiltzala gogorarazi du. Garaiak ezberdinak ziren. Behin lehen plaza eginda, herriko tabernan edo Tolosara jaitsitakoan egiten zuen bertsotan. Herritik kanpora egin zuen lehenengoetako plaza, Loidisaletxerekin batera, Urkizun [Tolosa] izan zen, San Pedroetan. “Oilaskoak biltzen aritu ginen lehenengo, eta Kaxiano eta anaia soinua joaz lagun izan genituen. Ondoren, plazan aritu ginen bertsotan”.\nGipuzkoako txapelduna, 1967. urtean\n1959. urtean hartu zuen parte lehen aldiz txapelketa batean. Luistarrek antolatu zuten Aginagan, eta txapeldunorde geratu zen. “Txapelketa frankotan parte hartu dut. Azkena 1999. urtean izan zen, Gipuzkoako herri artekoan. Ez nuen joan nahi, baina joateko eta joateko animatu ninduten, eta nahiko ondo ibili ginela esango nuke”, erantsi du. Erniope taldean parte hartu zuen Jexux Mari Irazu eta Amaia Agirrerekin. Ordezko moduan Aitor Usandizaga izan zuten. 32 urte lehenago, 1967ko Gipuzkoako Bertsolari Txapelketa irabazi zuen Txomin Garmendiak: “Edozein garaitan txapeldun izatea handia da, baina gaur gauza horiek indar handiagoa dute. Telebistak, irratiak, hainbesteko antolakuntza, hainbeste bertsolari, hainbeste bertso eskola… eta txapelketek izen handiagoa dute”. Eta garaiak alderatzen jarraitu du: “Gure garaian gazte jende gutxi izaten zen. Gure kidekoa eta baserritarra zen entzulea. Gaur, ordea, gazte asko biltzen da, eta batez ere emakumea da. Aldaketa hau bertso eskolek ekarri dute”. Bere garaian emakumeek dantzan egin nahi izaten zutela dio, eta musika isilarazi eta bertsolariak hastea ez zitzaiela gustatzen. Eta gaurko neskek, berriz, orokorrean ez dutela dantzarik egiten.\nIstripuaren ostean, aldaketa\n1980an istripu bat izan zuen, eta bizitza aldatu zitzaion. Hiru urte pasa behar izan zituen makuluekin, eta liburuekiko zaletasuna umetatik badatorkio ere, orduan hasi zen irakurtzen eta idazten. Ordura bitarte, gustatu bai, baina ez zuen denborarik izaten. Behin, Auspoa argitaletxeko Aita Zabala zuzendariarekin topo egin zuen Berrobin bertan. Ordura arte idatzitakoak erakutsi zizkion, eta Denbora pasa liburua izan zen argitaratu zuen lehena. Harrezkero, asko idatzi du.\nEzkondu zenetik, Villabonan bizi da. Goizean goiz jaikitzen da, eta kafesne bat hartu ostean, egunkaria irakurtzea du gustuko. Etxean bada, bazkalostean siesta egiten du. Urtarrilean belaunean ebakuntza egin zioten, eta poliki-poliki ari da osatzen. Ostegunero Arrate irratian hitz egiten du, eta idazteari ere ez dio utzi. Telebistan, berriz, pilota partidak ditu gustuko. Hilaren 18an Gipuzkoako Bertsolari Txapelketako finalean izango da, baina ez da ausartu esaten txapela nork jantziko duen. Bertso mundua ez du ahazteko. Hargatik, oraindik, herriren batetik bertso saioren batera joateko deitzen diotenean ez du ezezkorik esaten. Jaioterria ere ez du ahazteko, eta hara joatea gustuko du.\nAzokan, etxekoen omenaldia »\nabenduak 09 | Sailkatugabeak |\t402\nKontzezio Azoka bizi-bizi dator aurten Mendarora. Biharko azokaren egitarauan, omenaldi bat egingo du udalak, eta apustu bitxi baten lekuko izango dira bertan biltzen direnak. Omenduak Esteban Elorza Kortaberri eta Agustin Larrañaga Agarretxiki izango dira. 74 urte ditu aurrenak, eta 59 bigarrenak. Hainbat trontza txapelketa irabaziak dira elkarrekin, 1980eko hamarkadan hasita.\nTrontzalariei ezin omenaldirik egin herri kirol jaialdirik egin gabe, eta horixe antolatu du Mendaroko Udalak: aizkolariak, harri-jasotzaileak, lokotx biltzaileak eta trontzalariak ariko dira lanean, nor baino nor hobeto. Ekitaldiko saiorik deigarriena, ordea, apustua da. Izan ere, trontzan lehian aritu beharko dute bi bertsolarik, jatetxe bateko arduradunak eta politikari batek. Izenak jakinda, bat baino gehiago zur eta lur geldituko da: Andoni Egaña bertsolariak eta Nerea Arebalo Mendaroko Toki-alai jatetxeko arduradunak osatuko dute bikoteetako bat; aurrez aurre izango dituzte Sebastian Lizaso bertsolaria eta Sonia Garcia Mendaroko alkatea. Jokoan, bazkari bat. Irabazi nahiz galdu, Arebalori egokituko zaio otordua prestatzea.\nBadirudi balantza Lizaso-Garcia bikotearen alde dagoela. Izan ere, alkatea trontzan ibilia da lehen ere, eta Lizasok ere gertuagotik ezagutzen omen du lan hori beste bikoteak baino. Hala ere, Arebalok serio heldu dio lanari; izan ere, bi hilabete daramatza ahal duenetan Agustin Larrañagaren baserrira igotzen, entrenatzeko. Elorzari eta Larrañagari galdetuta, haiek ere Lizasoren eta Garciaren alde egingo lukete, bietako baten alde apustu egitekotan.\nKontuak kontu, zaleen arreta erakarri du apustuak, eta “jende asko joatea” espero du Garciak: “Omenduek merezi dute”.\nElorza eta Larrañaga “hunkituta” daude omenaldiaren aurreko egunetan. Hitzik ere ez zaie ateratzen ia, udalaren omenaldiari buruz galdetutakoan: “Ez dut uste merezi dugunik halako omenaldirik, baina egingo digutenez, gustura gaude, noski”, dio Larrañagak.\nUdalak, berriz, argi du merezi dutena: 1982. urtean lortu zuen bikoteak lehen txapela, Gipuzkoako txapeldun izan baitziren; urte hartan bertan hasiak ziren lehiatzen. Hurrengo urtean Euskadiko txapela irabazi zuten, eta 1984an, Gipuzkoakoa eta Euskadikoa, biak. Ordutik, hainbat urtez aritu dira plazaz plaza, zaleen begiradak eta txaloak jasotzen.\nGaur egun, txapelketetatik erretiratuta egon arren, ikusle gisa alde batetik bestera ibiltzen dira herri kirolez eta apustuez gozatzen. Eta, oraindik ere, ez dute arazorik noizbehinka trontzan aritzeko: baten bati irakasteko, argazkietan azaltzeko… Edozein aitzakia nahikoa da, kirol horrek erakarri egiten baititu biak. Orain, omenaldirako prestatzen dabiltza. “Geure omenaldian trontzan aritu beharko dugu, denbora gutxian bada ere”, dio Elorzak. Bertsolariak trontzan jarrita, norbaitek esan du larunbatean haiek ere bertsoren bat bota beharko dutela: “Ideia ona litzateke hori!”, dio Arebalok. Baina trontzalariek ezetz, buruarekin, ziur.


Uren tasak KPIaren arabera igo eta gaineko denak izoztu egin dituzte - Zornotza - Anboto.org\nUren tasak KPIaren arabera igo eta gaineko denak izoztu egin dituzte\nJoseba Derteano 2017-06-01 08:00\nUr hornidura eta saneamenduko igoeraren kontra bozkatu dute EH Bilduk eta Hiri Ekimenak.\nJoan zen barikuko udalbatzarrean 2018ko zergak eta tasak onartu zituzten. Ia denak bere horretan mantenduko dituzte. Eguneratuko diren bakarrak ur horniduraren eta ur-saneamenduaren gainekoak dira: %2.3ko igoera, martxoko KPIaren (Kontsumo Prezioen Indizea) mailara.\nIgoera honen kontra bozkatu dute EH Bilduk eta Hiri Ekimenak. Zornotzak, gaur egun, %28ko defizita du ur-horniduran eta %57koa saneamenduan eta Europar Batasuneko zuzentarau batek gastuen eta sarreren arteko oreka eskatzen du. Urko Lopezen (EH Bildu) ustez ez dago nahi eta nahi ez Europar Batasunako zuzentarau horiek jarraitu beharrik. “Gure ezezkoa ez da portzentaia kontu bategatik, baizik beste hausnarketa batzuengatik. Esaterako, ongizateari buruzko gaiekin berdin jokatuko dugu? Bruselak hala esaten badu ongizatetik geratzen den apurra desmantelatuko dugu?”. Herritarren “beharrizanak” jarri ditu Europar Batasuneko zuzentarauen aurretik. Garrantzia gehiago ematen dio “udalaren egoera ekonomiko orokorra ona izateari zerbitzu bakoitzaren egoerari etengabe erreparatzeari baino”.\nHiri Ekimeneko Alba Gutierrezen esanetan “oinarrizko zerbitzu batzuk udalaren konpetentzia izatea” gustatuko litzaieke. “Horrela izandada ezagutu ditugu gastuetan %30 aurreztu duten kasuak”.\nIker Basagoitik (EAJ) Hiri Ekimenaren jarrera kritikatu du. “Planteatu daiteke modu honetara edo bestera egitea, baina %30 horregaz defizita estaliko dela esatea ez da serioa. Oraindik estaltzetik urrun geratuko da”.\nUdalbatzarrarean ostean, Andoni Agirrebebeitia alkateak azaldu du “erantzukizunez jokatzearren” erabaki dutela igoera. Zuzentaraua indarrean sartzean “herritarrek jasango duten igoera hain handia izan ez dadin”. Beste sektore batzutan gertatu moduan, auditoriarik egiten badute “bide horretan pausuak eman ditugula” erakusteko ere balio duela gaineratu du Basagoitik.


Iritzi artikulua: Aske izan nahi dut, ez ausart - Steilas\nAzaroak25: Aske izan nahi dut, ez ausart [pdf]\nEmakumezkoei zein gizonezkoei haien sozializazio prozesuan oso jarrera estereotipatuak inposatu zaizkie. Emakumeengandik ahultasuna, beldurra edo segurtasun falta, beraz, babesaren beharra adieraztea espero da. Ausardia, aldiz, ipuin tradizionaletan ikus daitekeen bezala, gizonezkoen ezaugarria da. Heroiek hainbat oztopo eta arriskuri aurre egiten diote, gehienetan bakarrik (batzuetan elementu magikoen laguntzaz).\nHistorian zehar, hainbat emakumek gizonen janzkera erabili behar izan dute emakumeentzat ezinezkoak liratekeen ekintzak burutu ahal izateko. Gogoan ditugu, adibidez, IX. mendean 2 urtez eta 7 hilabetez Aita Santua izan zen Juan VIII.a, Juana zena; Catalina Erauso, Alferez Serora, 1592an Donostian jaioa eta soldaduz jantzita abenturaz eta peripeziaz betetako bizitza izan zuena; Mary Read, Londongo XVII.mendeko pirata, Margaret Ann Bulkey James Barry bihurtuta XIX. mendean medikuntza ikasi eta praktikatzeko; Concepción Arenal, unibertsitatera joateko gizonez jantzi behar izan zuena edo Dorothy ( Billy) Tipton, saxo eta piano-jotzailea Oklahoman 1940an. Beste aldetik, gizonezko askok emozioak disimulatu behar izaten dituzte eta maskulinitateak finkatzen dituen portaerak bereganatu.\nOrain, nahiz eta estereotipoak indarrean egon, gero eta ohikoagoa da emakumezkoei eskatzea eredu estereotipatutik aldentzea eta kontrako portaerak izatea, ausartak izateko gonbitea eginez eta indarkeria sexistari aurre eginez. Eraso matxista salatzea eskatzen zaie, nahiz eta horrela hauek areagotu; leku ez seguruetan mugitzean sor daitezkeen arriskuei aurre egitera animatzen zaie… Aldiz, gizonen kasuan ez dago ongi ikusirik emakumezkoei atxikitzen zaizkien bizimoldeak barneratzea. Hau da, portaera maskulinizatuak ongi baloratzen dira bi sexuetan eta femeninoak, aldiz, ez.\nSteilas sindikatuan aurten, Azaroaren 25a oroitzeko eta ikastetxeetarako material didaktikoa prestatzeko “aske izan nahi dut, ez ausart” leloa aukeratu dugu, esanahi bikoitza duen leloa. Alde batetik, genero markadun estereotiporik gabeko garapen pertsonal aske bat aldarrikatu nahi dugu, eta bestetik ikasle guztiengan, neska eta mutil, indarkeria pairatzeko beldurrik izan gabe, pertsona oro askatasunean bizitzeko, beharrezkoak diren errespetu eta neurri sozialen kontzientzia sortu.\nBizitzaren hainbat momentutan ausardia erakustea ona izan badaiteke ere, ez litzateke ezinbestekoa izan behar egunerokotasunean kanpo erasoak ekiditeko defentsiban aritzea.\nPertsonarteko harremanetan jarri nahi dugu arreta, adiskidetasunean, elkarrekiko zaintzan eta laguntzan, beharrezkoak ditugun gizarte sareetan. Era berean, esparru seguruen beharra aldarrikatzen dugu, emakumeok, ausart izan zein ez, aske bizitzeko aukera izan dezagun.\njoakin2017-01-11T17:21:27+01:002016 24 azaroa |Albisteak, EAE, Emakumea, Iritzi Artikuluak|


Ikastola Askatu – 5 orrialdea – Ikaskuntza gertatzen da norbaitek ikasi nahi duenean, ez norbaitek irakatsi nahi duenean.\nAgenda 21eko lanketa burutzeko, Diseinuzko Pentsamendua edo Design Thinking izeneko metodologia erabili dugu. Dena den, 3A gelakoek eta 3B gelakoek hori oso ondo azaldu dutenez,… Osoa irakurri\nAurtengo ikasturtean, urtero legez, Agenda 21 ekimenaren barruan, gai bat landu behar genuen. Guk “hondakinak eta birziklapenaren “ gaia aztertzea erabaki dugu hiru hileko honetan.… Osoa irakurri\nBeharbada, izen horrek ez dizue gauza handiegirik esango eta ez duzue jakingo zertaz ari garen. Bada, ahalegin txiki bat egingo dugu gure ikasleekin hirugarren hiruhileko… Osoa irakurri\nAzkenean, amesten genuen eguna iritsi zen eta kirioak dantzan genituen arren, ilusioz beterik abiatu ginen Zarautz aldera gure senideak espaloian utzita. Une zaila izan zen… Osoa irakurri\nUrtero legez, Gipuzkoako Bertso Idatzien Txapelketan parte hartu dugu eta gure mailatik ikasle ugari sailkatu ginen Lazkaora joateko. Izan ere, hantxe ospatu baizen baizen txapelketa… Osoa irakurri\n1 Osoa irakurri\nAspalditik ari gara esaten hezkuntza sistema zaharkituta dagoela eta aldaketa bat baino gehiago, iraultza sakon bat behar duela. Hori dela eta, azken urteotan, gu ere… Osoa irakurri\nGaur, Mikelek bukatu ditu bere praktikak eta ikasturte osoan 3.C gelan egon ondoren, Unibertsitateko azken urratsak ematera joango da. Gurekin erakutsi duenarekin, oso garbi dago… Osoa irakurri\nHondakin solidoen gaia aitzakiatzat hartuz, Diseinuzko Pentsamendua edo “Design Thinking” izenaz ezagunagoa den metodologia erabiliz burutu dugun ekimen baten berri ematera gatoz oraingo honetan. Hauxe… Osoa irakurri\nA gelan Ane Eizmendi andereñoa dugu bere praktikak burutzen eta, astebetez, lan polit bezain interesgarria burutu du komunikazioaren esparruan. Prentsa, irrati eta telebista txokoak antolatu… Osoa irakurri\nAurrekoa 1 … 3 4 5 6 7 … 29 Hurrengoa


Mintzalaguna 2021-2022 ikasturtean parte hartzeko izen ematea zabalik\n2021-10-01 - Bagera - Mintzapraktika Mintzalagunak\nMintzalaguna egitasmoan parte hartzeko izen ematea zabalik da urriaren 18ra arte. Donostiako Euskara Zerbitzuak eta Bagera elkarteak lortutako akordioari esker 25 euro ordaindu behar dute soilik praktika behar duten parte hartzaileek. Egitasmo hau euskaraz aritzeko ohitura, trebetasuna eta erraztasuna lortu nahi duten euskara ikasleei zuzenduta dago eta berebiziko garrantzia du ezagutzatik...\nHelduentzako antzerki ikastaroa\n2021-04-07 - Mintzalaguna - Euskara Aisialdia antzerkia Mintzalagunak\nIkastaroak antzerkia eta euskara lotzen ditu. Helburua helduen artean, astean behin, euskara antzerkiaren bidez praktikatzea da. Gainera, proiektu honek antzerkiaren bestelako ezaugarriak erabiltzen ditu beste balio batzuk lantzeko. Oihana Maritorena euskara irakaslea eta aktorea izango da dinamizatzailea. Ikastaroaren nondik norakoak: NOIZ: 6 saio, apirilaren 30ean hasita (ostiraletan)...\nMintza Txotx lehiaketa online\n2021-03-15 - Bagera - Mintzapraktika Mintzalagunak mintzatxotx\nAurten ezingo gara mintzalagunak sagardotegian elkartu, baina MintzaTxotx online antolatu dugu. Ez dugu elkar ukituko, baina elkar zirikatuko dugu eta baita sari ederrak irabazi ere! Sagardotegien inguruko bideo bat ikusiko dugu eta ondoren lehiaketa batean parte hartzeko aukera izango da, sari eder batekin: etxean sagardotegi menua egiteko txuletak eta sagardo botilak!!!! Martxoaren...\nMintzalagun taldeak online\n2020-04-23 - Bagera - Euskara Mintzapraktika Mintzalagunak\nItxialdiak irauten duen bitartean Mintzalagun taldeak online jarraitzen ari dira elkartzen mintzapraktika egiteko. Ehunaka lagun dira Mintzalagun egitasmoan parte hartzen dutenak ikasturtean zehar mintzamena lantzeko. Talde txikietan bildu ohi dira, 3-4 lagun, astero astero ordubetez Donostiako txoko ezberdinetan. Koronabirusa dela eta, ordea, aurrez aurre elkartzeko ezintasuna ikusirik,...


Kafea eta Osasuna | Cafés Betiko\nJarraian eskainiko dizuegun informazioa “NATIONAL COFFEE ASSOCIATION” erakundeak sortutako “COFFEE SCIENCE SOURCE” (CSS) elkarteak argitaratu du. Aipatutako elkartea kafeari eta kafeinari buruz sortzen den informazioa biltzeko eta zabaltzeko sortu zen . Adituek gainbegiratzen dute argitaratzen den informazio guztia.\n- Gaur egun, mediku eta ikerlari gehienak ados daude esatean, erabat segurua dela haurdun dagoen emakume batek kafeina hartzea. Egunean 300/400 mg kontsumitzeak (2 edo 3 kafe-kikara inguru) ez du ondorio kaltegarririk eragiten, baina, hainbat adituk nahiago dute 2 kikaretara mugatu kontsumoa (200 mg kafeina egunean).\n- Aditu gehienak bat datoz esatean kafeina ez dela ugalkortasuna atzeratzen edo kaltetzen duen arrisku-faktore bat. Hau da, ez dute kafeina dietatik zertan kendu behar.\n- Berriki egindako azterlanen arabera, haurdunaldian kafeina hartzeak ez du eragin negatiborik erditzeko orduan eta ez du gabeziarik eragiten haurrarengan.\n- Egindako azterketen bitartez baieztatu ahal izan da kafeinaren kontsumoak ez duela zerikusirik uteroaren barruko hazkundearekin edo jaiotzean pisu baxua edukitzearekin, ezta kafeina asko kontsumitzen bada ere.\n- Alderete-k eta hainbat lankidek berriki egindako azterketetan ez da erlaziorik ikusi kafeinaren kontsumoaren eta haurra sortzeko atzerapenaren artean. Aditu guztiak ados daude arrisku-faktoreak definitzean: ariketa, estresa eta nutrizioa.\n- Haurraren bat-bateko heriotza gertatzen da espero ez denean haurra bat-batean hiltzen denean eta heriotza ondoko azterketaren bitartez heriotza eragin duen arrazoi zehatza jakin ezin denean. Eskandinavian egindako azterketa zabal baten arabera, amek, haurdun daudenean edo erditu ondoren, kafea kontsumitzeak edo kafeina duten edariak kontsumitzeak ez du areagotzen haurraren bat-bateko heriotza gertatzeko arriskua. Arrisku-faktoreak dira, besteak beste, infekzioak, tabakoaren kea duten giroetan egotea, ahozpez lo egitea eta abar.\n- Kafegailu iragazkidunekin egindako kafeen inguruan egindako azterketen arabera, ez dago erlaziorik kafearen kontsumoaren eta odoleko kolesterolaren artean.\n- Nahiz eta gai honek eztabaida handiak sortu dituen betidanik, gaur egun, ikerlari gehienak bat datoz esatean kafea edo kafeina aldizka kontsumitzeak eragin gutxi duela edo ez duela eraginik arteria-presioren gainean. 1997an National Institute of Health´s Join National Committee on Prevention, Detection, Evaluation and Treatment of High Blood Pressure erakundeak aurkeztutako 6. txostenaren ondorioen artean, kafeinaren kontsumoaren eta arteria-presio altuaren artean erlaziorik ez dagoela azpimarratu zen.\n- Meyers doktoreak kafearen eta arritmiaren arteko erlazioari buruz egindako ikerketa gehienak berrikusten zituen artikulu bat argitaratu zen 1991n, eta artikulu horretan adierazitako ondorioen arabera, 500 mg kafeina hartzeak, edo gauza bera dena, 6 kafe-kikara hartzeak, ez du areagotzen bihotz-arritmien edo takikardia bentrikularraren (bihotzaren abiadura areagotzea) maiztasuna edo larritasuna, pertsona osasuntsuen edo gaixotasun kardiobaskularrak dituztenen kasuan.\n- 10 urtez 45.000 gizonezkoen artean egindako azterketa baten arabera, egunean 2-3 kafe-kikara artean hartzeak % 40 murrizten du behazun-harriak edukitzeko arriskua. Eta behazun-harriak pairatzeko arriskua % 45 murrizten da, egunean 4 kafe-kikara edo gehiago hartzen dituztenen artean.\n- Joan den hamarkadan Amerikako Estatu Batuetan, Japonian eta Italian egindako hainbat ikerlanek erakutsi zuten kafearen kontsumoak efektu babeslea duela gibeleko zirrosiaren aurrean.\n- Bai, kafeak efektu babeslea du koloneko minbiziaren aurrean. 1960tik 1990era bitartean kafearen kontsumoaren eta koloneko eta ondesteko minbiziaren arteko erlazioari buruz egindako 17 azterketa biltzen dituen meta-azterketa bat egin da duela gutxi. Horren arabera, koloneko eta ondesteko minbizia pairatzeko arriskua % 24 baxuagoa da egunean 4 kafe-kikara edo gehiago hartzen dituzten pertsonen artean, kafea aldizka hartzen dutenenekin edo kaferik hartzen ez dutenekin alderatuta.\n- Kafeak errefluxu azidoa eragin dezakeela uste duen jendea egonik ere, berriki egindako azterketek baieztatu dute kafearen kontsumoak ez duela eraginik errefluxu azidoaren gainean, pertsona osasuntsuen kasuan. Errefluxu azidoak eragindako arazoak dituzten pertsonengan kafea kontsumitzeak ia eraginik ez duela baieztatu da, halaber.\n- Clínica Mayo, Harvard School of Public Health eta U.S. Veterans Administration erakundeetan eta hainbat osasun-zentrotan egindako ikerketa zientifikoek erakusten dutenez, kafea segurua izateaz gain, onuragarria ere bada. Egunean 2 eta 4 kafe-kikara bitartean hartzeak % 25 murriztu dezake koloneko minbizia pairatzeko arriskua, % 45 murrizten da behazun-harriak pairatzeko arriskua, % 80 zirrosia pairatzekoa eta % 50-80 artean murrizten da Parkinsona edukitzeko arriskua, besteak beste. Eraginkorra da, halaber, asmaren eragina arintzeko (% 25 arte), kafeak duen Theophillinari esker.\nHorrez gain, hainbat ikerketek erakutsi dutenez, lau aldiz antioxidatzaile gehiago daude kafean te berdean baino, kafea antidepresibo bikaina da eta benetan da eraginkorra memoria hobetzeko eta jarduera mentalak zein fisikoak egitean energia-mailak hobetzeko.


DeciData, gure zerbitzuak optimizatzen laguntzen digun Bilboko start-upa - Euskaltel Blog\nEz gara “bertan goxo” geratzen diren horietakoak. Hobetzen jarraitu nahi dugu, egunero-egunero, zerbitzurik onena eskaintzeko zuri. Eta hori lortzeko, aliantzak bilatzen ditugu etengabe Euskadiko enpresarik berritzaileenekin eta dinamikoenekin. Bind 4.0 programari esker, DeciData datu-analitikako aditu-talde baten start-uparekin batera lan egiten dugu, zeinak laguntzen baitigu gure zerbitzuak erabiltzeko esperientzia hobetzen.\n2015ean jarri zen martxan DeciData. Hilabete gutxi batzuetan, sei laguneko lantalde txiki baina oso dinamiko batek enpresa teknologiko handi askori lagundu die datuak analizatzen eta, hala, erabaki egokiagoak eta azkarrago hartzen. Iñaki Pertusarekin hitz egin dugu, DeciDatako bazkideetako batekin, azaldu diezagun zergatik lagundu dezakeen datu-analisiak gure bizitza hobetzen.\nEUSKALTELEN BLOGA. Bind 4.0 programan 250 enpresak baino gehiagok eman zuten izena, eta 11k bakarrik lortu dituzte proiektuak enpresa handiekin. Zuena da horietako bat. Nolatan erabaki zenuten parte hartzea?\nIÑAKI. Bind 4.0. programa aukera ezin hobea iruditu zitzaigun hasiera-hasieratik enpresa industrial handiak ezagutzeko. Start-up batentzat ez da erraza enpresa handi bateko pertsona egokiarekin harremanetan jartzea, eta askotan, nahiz eta zuk ideia interesgarri bat izan aurkezteko, ideia hori ez bada pertsona egokiarengana heltzen, jai daukazu. Bestalde, programa horretarako aukeratzen bagintuzten kontratu bat lortuko genuela esan nahi zuen horrek, eta hori da garrantzitsuena start-up batentzat.\nB. E. Gurekin garatzen ari zareten proiektuaren helburua da datuak analizatzea zerbitzuan egin beharreko hobekuntza identifikatzeko.\nIÑAKI: Euskaltelen erabiltzaileen gogobetetze-maila hobetzea da gure helburua. Sareko jokabidea eta eskaintzen diren zerbitzuen kalitatea aztertuz, bezero bakoitzaren erabiltzaile-esperientzian egon daitezkeen puntu kritikoak hobetzen lagundu nahi diogu Euskalteli.\nBig Datatik analitika aurreratura\nB. E. Big Data edo datu masibo eta anonimoen bilketan eta interpretazioan oinarritzen da proiektua. Blog honetan, inoiz esan dugu nola hobetu dezakeen gure bizitza big datak; esaterako, aparkalekuetan eta errepideetan sentsoreak dituzten hiri adimendunei esker. Zergatik da Big Data etorkizuna? Dagoeneko oraina ez bada behintzat. Emango dizkiguzu beste adibide praktiko batzuk?\nIÑAKI. Big Data kontzeptuaren ordez, guk nahiago dugu Analitika Aurreratua kontzeptua. Uste dugu Big Data termino huts bat dela, batetik alderdi asko hartzen dituelako (azpiegitura, konputazioa, analisia, eta abar) eta bestetik, berriz, bat ere ez. Guretzat, analitika aurreratua da informazio-bolumen handi horri zentzua emateko tresna, modua.\nGuk, azken finean, enpresei eskaintzen diegu aukera bat informazioa beren negozioa hobetzeko erabiltzeko, eta, horrez gainera, gure eredu batzuk erabiliz, lortzen duten hobekuntza kuantifikatzen dugu. Erabakiak hartzeko modu berri bat da, dagoeneko zenbait eremutan erabiltzen dena, hala nola produktuak gomendatzeko, makina bat noiz honda daitekeen iragartzeko, eskaerak iragartzeko, produkzio-prozesuak optimizatzeko, kalitate-kontrolak hobetzeko, inbertsioak hobetzeko, eta abar.\nB. E. Nola lortzen duzue informazioa biltzea pertsonen pribatutasuna arriskuan jarri gabe?\nIÑAKI. Pribatutasuna funtsezkoa da, bai DeciDatarentzat, bai gure bezeroentzat. Gure proiektuetan, zehatz-mehatz betetzen dugu Datu Pertsonalak Babesteko Legea, eta zorroztasun osoz zaintzen ditugu gure erabiltzaileen datuak. Datu agregatu eta anonimoak tratatzen dituzten ereduak erabiltzen ditugu beti.\nB.E. Amaitzeko, Zer esan diezagukezu zuen sektorearen etorkizunaz?\nIÑAKI. Analitika aurreratuaren sektorea sortzen ari da oraindik. Uste dugu datozen bost urteak oso interesgarriak izango direla, enpresa handiez gain ikusiko baitugu enpresa txiki eta ertainek ere datuen analisia erabiliko dutela erabakiak hartzeko prozesuetan laguntzeko. Alor hori arin aldatuko da, gainera, zuzendaritza-taldeen belaunaldi-aldaketaren ondorioz, gazteek errazago erabiltzen baitituzte teknologia eta datuak.\nB. E. Eta nolakoa izango da, zure ustez, zuen enpresaren etorkizuna?\nIÑAKI. Gauza batzuk oso argi ditugu DeciDatan. Gure ustez, datuen analisian oinarritzeak erabakiak hartzen laguntzeko paradigma-aldaketa bat dakar berekin, eta aldaketa sakona da, luzaro iraungo duena. Ziur gara metodo hori aplikatzen duten enpresak lehiakorragoak izango direla eta erabiltzen ez dutenek, berriz, desagertzeko arrisku handia izango dutela. Enpresa gisa, uste dugu ezagutza lortzeko sarean lan egin behar dela nazioarteko enpresarik onenekin, munduko ezagutzarik onena ekartzeko gure inguruko enpresetara.\nAnalitika aurreratuari aplikatutako talentu-, hezkuntza- eta teknologia-edukiontzi handi bat izan nahi dugu. Helburu hori ardatz harturik, egitura eta planteamendu dinamikoa izan nahi ditugu, etengabe aldatzen ari den inguru batean. Erne egon behar dugu beti, gure bezeroentzako baliagarri izateko eta gehien komeni zaizkien soluzioak eskaintzeko une oro. Eta, oraingoz, betetzen ari gara hori.\nDeciDataz gain zer beste enpresa berritzailerekin lan egiten dugun jakin nahi baduzu eta garatzen ditugun proiektu teknologikoen berri izan nahi baduzu, jarraitu arretaz gure blogeko Enpresa atalari.


Musikaguneko lanak, bide onean\nBerriak Musikaguneko lanak, bide onean\n2014/12/04, Osteguna - 13:38\nElkargunearen etxabean azken lanak egiten ari dira langileak. Azken ukituak amaitzen ari dira, Gabonetako oporraldia bukatzerako guztia prest egoteko. Izan ere, orduan aurreikusten da musika eskola, banda eta herriko musika taldeak bertara lekualdatzea. Eta guztia ondo bidean, oporren bueltan martxan izango da Musikagune berria.\nMila metro koadroko eremua hartuko du gune berriak, eta hiru gune izango ditu: bata musika eskolarentzat, bestea bandarentzat eta hirugarrena musika taldeentzat. Gune hauetako bakoitzak bere sarrera eta irteera izango du, baina aldi berean, barrutik elkarrekin lotura egongo dira hirurak, eta, esaterako, bandaren gunea Musika Eskolako orkestrak ere erabiliko du. Izan ere, Musikagunea azpiegituretatik haratago doan proiektu bat da: musika alorrean ari diren azkoitiarren arteko elkarlana eta sinergiak lortzeko helburua ere badu.\nMusika eskolak hartuko du zatirik handiena: guztira 750 metro kuadro izango ditu, eta 38 gela, guztiak intsonorizatuta. Musika bandak, berriz, 130 metro koadroko gela izango du entseguetarako, biltegi eta sarrerako bulego batekin batera. Azkenik, musika taldeek entseatzeko guneak 110 metro koadroko eremua hartuko du. Hiru entsegu gela eta komun bat izango dituzte han.\nDagoeneko gela guztiak eginak daude, eta azpiegitura berriak hartu du izango duen itxura. Lan guztiak amaitzeko, ateak eta zorua jartzea eta margotzea falta da. Hori amaitu bitartean, gunearen erabilera adosten ari da Udala eragile guztiekin.\nMusikagunea herritarrekin elkarlanean egindako proiektua izan da. Musika eskola, banda eta herriko taldeak aspalditik ari ziren azpiegitura egoki eske, eta eskari horri nola erantzun erabakitzeko eurekin batera egin du lan Udalak. Proiektua elkarlanean diseinatu zuten, bakoitzaren beharren arabera, eta erabilera arauak ere elkarlanean ari dira adosten.


Okinawa (uhartea) - Wikipedia, entziklopedia askea.\n(«Okinawa uhartea» orritik birbideratua)\nMount Yonaha (en)\n26° 29′ N, 127° 57′ E / 26.48°N,127.95°E / 26.48; 127.95Koordenatuak: 26° 29′ N, 127° 57′ E / 26.48°N,127.95°E / 26.48; 127.95\nOkinawa Islands (en)\nOkinawa (japonieraz: 沖縄本島, Okinawa-hontō?, okinaweraz: Uchinaa) Japoniako Ryukyu uhartediko uharterik handiena da. Okinawako prefekturaren hiriburua den Naha hiria bertan dago. Ryukyu herria bizi da Okinawan, japoniarrak ere bai.\nOkinawa uhartea Japoniaren hegoaldean dago Kyushu uhartetik 640 kilometrotara. Uharteak 1201.03 km² dituenez, Japoniako uharte handienetan bosgarrena da. Uhartearen hegoaldean koral arrezifeak daude eta iparraldean harri igneoak dira nagusi.\nEz da ezagutzen noiz populatu zen Okinawa baina Txina, Japonia edo Australiatik etorritakoak izango zirela uste da. Hasieran ehiztari-biltzaileak izango ziren baina ondoren Jōmōn Aroko zeramika aurkitu da indusketetan.\nNekazaritza XII mendearen inguruan hasi zen, biztanleek kostaldeak utzi eta barruko muinoetan herriak eta gazteluak eraikitzen hasi zirenean. Gaztelu mota hauei gusuku esaten zaie eta UNESCOk Gizateriaren Ondare izendatu zituen 2000 urtean "Gusuku aztarnategiak eta Ryukyuko Erresumako antzeko eremuak" multzoaren barnean.\n1429an Shō Hashi erregeak Ryukuko hiru erresumak batu zituen eta bere egoitza Nahan ezarri zuen, Shuri gaztelua eraikitzean. Ming dinastiako txinatar enperadoreak 36 familia bidali zituen Nahara harreman komertzialak sendotzeko eta aurrerapen teknologiko handiak ekarri zituzten uhartera. XVII mendeaan Japoniaren zein Txinaren tributarioa zen Okinawa baina 1879an japoniarrek uharteak anexionatu zituzten.\nBigarren Mundu Gerran Okinawako gudua gertatu zen. 82 egun iraun zituen borrokak eta 95.000 soldadu japoniar eta 12.510 estatubatuar hil ziren. AEBk Japonia okupatu zutenean hainbat base militar ezarri zituzten bertan eta uhartearen gaineko kontrol zuzena 1972ko ekainaren 17rarte luzatu zen. Gaur egun oraindik 32 base militar amerikarrek bertan diraute.\n2010an Richter eskalan 7.0 magnitudea hartu zuen lurrikarak jo zuen Okinawa.\nUharteko hiri handienak honako hauek dira:\nBaliteke Okinawa izatea munduko biztanleriarik zaharrena. Izan ere, Japoniako batez bestekoa baino bost aldiz okinawar gehiago bizi baitira 100 urtetik gora.\nIkeijimako badia, Uruman.\nOrriaren azken aldaketa: 22 otsaila 2020, 21:05.


Zin-bidea deskubritzeko aukera paregabea - Deia\nZin-bidea deskubritzeko aukera paregabea\nBilbao, Gernika-Lumo eta Bermeo lotzen dituen bisitaldiak antolatu du Aldundiak, irailean zehar\nimanol fradua / gernika-lumo 01.09.2020 | 01:00\nGernikako batzarretxea bisitatuko du ekimenak. Argazkia: I. Fradua\nGernikako batzarretxea bisitatuko du ekimenak.\nBizkaiko bihotzeko eskualdeak bitan banatzen dituen bidea, Foru Aldundiak herrialdearen historian murgiltzeko aukera paregabea eskainiko du irailean zehar. Kultura sailak antolatuta, Bizkaiko jaunak foruak sinatzen zituen tokiak ezagutzera emango dituzte, bost jardunalditan banatuta. Bilbo, Larrabetzu, Gernika-Lumo eta Bermeo lotuko ditu egitasmoak, irailaren 18, 19, 20, 26 eta 27an zehar egingo diren ibilbideei esker. Bisita gidatuek hainbat altxor deskubri-tzeko parada eskaniko dute, bai ondareari dagokionez eta baita antzinako usadioei dagokienez ere.\nBilboko Unamuno plazatik hasiko da ibilbidea, Lezamarantz jo-tzeko eta Larrabetzun amaitzeko, lehen jardunaldiari dagokionez. Tartean Andra Mari Eliza (XIII. Mendekoa) eta San Emeterio eta San Zeledonio zin-elizak bisitatu ahal izango dira, lehendabidizko etapari amaiera emateko. Bigarrenari dagokionez, eta Busturialdera salto jada eginda, Bizkaiko parrokia zaharrenetarikoa den Morga udalerriko Gerekizko Done Eztebe baselizan egingo dute geldialdia, Gernika-Lumora iritsi aurretik. Nola ez, jardunaldia Ba-tzarretxean eta zin haritzan bukatuko dute, ostean Andra Mari eliza bisitatzeko. Azken etapa Bermeorainokoa izango da, Urdaibai hegoaldetik iparralderako norabidean zeharkatuz, aldez aurretik Foruko Tourseko Martin Deunaren eliza edota Busturiko Axpeko Andra Mari elizaren "Errege Katolikoen estiloko portada interesgarria arakatuz", azkenik Bermeoko Santa Eufemia zin-elizara helduz. Etapa guzti hauek irailaren 18aren eta 27aren bitartean egingo dituztela aureareratu dute Bizkaiko Foru Aldunditik, oinez zein autobusez egingo diren bost jardunalditan.\n"Estruktura instituzionalaren eta gizarte egituraren ondorioa da zin-ibilbidea eta gure historiaren zati garrantzitsu", Aldundiko bozeramaileek gaineratu dutenez. Euskeraz zein gaztelaniaz egingo dituzte bisitaldiak, gehienezko 30 pertsonako taldea eratuz eta osasun-egoera baldintzatzen dituen neurriak hartuz. Ibilbideen bitartez, herrialdearen historian murgildu ahal izango dira partehar-tzaileak. "Bizkaiko Jaunak foruak zin egiteko egindako bidea ibiliko da; izan ere, egintza hotsandiko funtsezko ekitaldi bat izan zen, eta garrantzi handia izan zuen iraganean erregearen eta bizkaitarren arteko harremana finkatu eta adostasunetara iristeko. Eraginak bizirik dirau gaur egun ere, eta gure lurralde historikoko berezitasuna defini-tzen laguntzen" du. Bilbon hasten zena, Busturialdearekin lotura estua du. "Gernika-Lumo zuen erdigunea eta Bermeon amaitzen zen. Bizkaiko Foruak zin egiten ziren lekuak eta monumentuak bisitatuko dira" ekimenari esker, ondareari buruzko hainbat datu eskainiz.\nHistoria ulertu Bada, Bizkiko zin-ibilbidean zehar ibiltzea "aukera ederra da gure komunitatearen historiaren atal garrantzitsu bat uler-tzeko". Izan ere, antzina izan zuen garrantziaren lekuko dira bisitatu diren eraikinak, Bisitak bi modutan egin daitezke: oinez (hiru etapatan) edo autobusez. Lehen kasuan, irailaren 18an, 19an eta 20an izango dira. Bigarrenean, irailaren 26 eta 27an. Jardunaldi guztietako etapetan aurreikusitako iraupena 6 ordukoa da. "Lau ordu ibiltzen eta bi ordu zin-bidearekin lotutako eliza edota monumentuak azaltzeko", diote antolatzaileek. Eta "bi helburu nagusi dauzka bisitak: bata da gure historia ezagutaraztea; bestea, zehatzagoa, Bizkaiko Foruen funtsean barneratzea, bere ezarpen-mekanismoetako batzuk ulertzeko", gaineratu dutenez. Lehen aldiz jarri zuten martxan egitasmoa 2018an. Eta azken urteetan izandako harrera onak bere horretan mantendu ditu.\nBestetik, eta koronabirusak eragindako egoera dela eta, egun guztietan araututa dauden higiene-neurriak eta prebentzio-neurriak bete beharko direla gaineratu dute Bizkaiko Foru Aldundiko bozeramaileek. Azaldutakoaren arabera, informazio guztia eskuragarri dago www.bizkaikoa.bizkaia.eus web orrian. Azkenik, interesa dutenek "erreserbak egiteko 688.856.689 telefonora deitu beharko dute edo mezu elektronikoa bidali beharko dute helbide honetara: ibilbideak@bizkaia.eus".\nJardunaldiak. Bizkaiko zin-bideko geralekuak bisitatzeko aukera egongo da irailaren 18, 19, 20, 26 eta 27an. Bilbon hasita, eta Larrabetzu eta Gernika-Lumo bisitatuta, Bermeon emango zaie amaiera bisitaldiei. Bi modutan egin daitezke: oinez (hiru etapatan) edo autobusez (beste bi egunetan zehar).\nHelburuak. Antolatzaile lana egiten duen Bizkaiko Foru Aldundiaren Kultura sailaren arabera, "bi helburu nagusi dauzka bisitak: bata da gure historia ezagutaraztea; bestea, zehatzagoa, Bizkaiko foruen funtsean barneratzea, bere ezarpen-mekanismoetako batzuk ulertzeko".\nLekeitio recuerda la suspensión de sus fiestas con un emotivo vídeo.


Garraio zerbitzuak Gipuzkoan\nGure komertzial sailean, bezeroei gidatzeko eta aholkatzeko langile prestatuak ditugu. Hauei esker, Gexaren zerbitzuak kontratatzeko beharrezkoak diren dokumentuak eta tramiteak eskuratu ditzazkezu. Horrez gain, jarraipen bat egin eta zure kostuak errentagarri bihurtzen laguntzen dizugu.\nGarraio bat egiteko beharrezkoa den guztian aholkatzen dizugu.\nBezero bakoitzaren beharrentzako aurrekontuak diseinatzen ditugu.\nKOMUNIKAZIOA HAINBAT HIZKUNTZETAN\nTeknologiaren erabilera funtsezkoa zaigu meta berriak ezartzeko.\nSistema informatiko egokituta\nGure garraioaren jarraipen zehatza GPS bitartez\nBezero sail pertsonalizatuta\nBezeroen jarraipen sistemetara egokitzea\nMerkantzia biltzeko eta manipulatzeko 1.000 m2-ko biltegia\nErrepidean lan egiten dutenei bideratutako estazioa. Gure langileak 24 orduko zerbiztua ematen dute 365 egunetan. Bertako barrutia bideoz bigilatuta dago, dutxak ditu, eta takografoa deskargatzeko zerbitzua dauka.\nHorrez gain, Gasoleo A, Gasoleo B eta AdBlue produktuak depositatzeko zerbitzua ematen dugu\nTokiko eta kanpoko produktu tipikoenak aurki ditzakezu gure dendan. Primerako eta kalitatezko janariak, edariak, kafea, tabakoa, osagarri txikiak etab.\nGure ibilgailuen konponketa eta mantentze lana aprobetxatuz, gure taillera kanpoko bezeroei arreta emateko aukera ematen du.


Trafiko Sailak kalkulatu du puntukako gidabaimenak urtean 6.000 lizentzia inguru galduko dituela | Consumer\nTrafiko Sailak kalkulatu du puntukako gidabaimenak urtean 6.000 lizentzia inguru galduko dituela\n6.000 gidari inguruk gidabaimena galduko dute urtero uztailaren 1ean Espainian puntukako baimen berria indarrean sartzen denean, Pere Navarro Trafiko Zuzendaritza Nagusiko arduradunak dioenez, ABC egunkarian argitaratutako elkarrizketa batean.\nNavarrok esan du gidabaimen berria abian jartzearen helburu nagusia dela 2003an baino 1.000 hildako gutxiago lortzea epe laburrean, hau da, egunean hamar biktima baino gutxiago. “Funtzionatzen duen formula bat dugu. Kontzientziazioa areagotu egiten da, eta errepresioa bide-segurtasuna bezalakoa da. Kontzientziazioa besterik ez badago, ezbehar-kopurua %15 jaisten da, eta errepresioa bakarrik badago, ez da onartzen”, azaldu du Trafiko zuzendariak.\nPuntukako gidabaimena abian jartzea erabaki ondoren, Navarrok uste du “orain Zigor Kodea aldatu behar da koherentzia emateko”. Haren iritziz, kodeak “oso idazketa abstraktua” du, segurtasun juridikoa eta prebentzio-politika zailtzen dituena. “Azken aldaketan —iruzkindu—, denok huts egiten dugu ausarkeria honela definitzean: alkoholemia-tasa handiak eta abiadura neurrigabeak dituen eroapena. Ez dakigu zehazki zer esan nahi duen, segurtasun juridikorik eza sortzen du herritarrarentzat eta eragileentzat. Zehaztasuna eskatzen dugu, eta hortik aurrera hiru alderdi hartzen ditugu: alkohola, abiadura eta gidabaimenik gabe gidatzea”.\nRadarrei dagokienez, DGTko arduradunak adierazi du urte amaieran jarri ziren finkoek 100.000 salaketa egin dituztela orain arte, “eta abiadura ez dagoela modan”. Gainera, adierazi du iaz Guardia Zibilak 685.000 salaketa jarri zituela gehiegizko abiaduragatik.\nharagi istripuak puntu


1954-1964 5.5 HP Johnson Seahorse melodia-up prozedura | Outboard Itsasontzi Motor konponketa\n1954-1964 5.5 HP Johnson Seahorse melodia-up prozedura\nProiektu honen motorra Model CD-15 Serial 1698561 modeloa da.\nDesplazamendua: 8.84 cu.in. = 144.8 CCM\nPisua: 56 kgs. = 25.4 Kg\nGearcase ratioa: 15: 26\nBujiak: Txapelduna J6C .030 tan gapped "(Lightwin berdina)\nErregai / Oil nahasketa: 24: 1 87 oktanoko gas TC-W3 oraindik Outboard olioa.\nBehe-unitate olioa: 80 / 90W / OMC / BRP HiVis.\nAbisua A presiozko Erregai-biltegiak buruz\nMotor hauek erregai presio erregaiak erabiltzen dituzte. Erregaiaren ordez depositua sucking beharrean, linea bikoitzeko malgukiak airea deposituan sartu eta 4-7 PSI presionatzen du erregaiak motorrera itzultzeko. Funtsean, depositu presio horiek sute oso arriskutsuak edo leherketa arriskua dira. KLIKATU HEMEN tankeak horiek eta nola berriagoak eta seguruago erregai tankeak bihurtzeko buruz gehiago ikasteko.\nOrdua Hasteko - Gasa deposituan baduzu, baliteke aurrera egitea eta saiatu zure motorrera abiatu. Ez da hainbeste puntu lortzen, gauzak amaitutakoan zenbat gauza hobetu. Hasi aurretik, itsatsi ezazu unitate txikiagoa ur zaborrontzi batean. Kontutan izan motorrak nola funtzionatzen duen eta atzera egiten ari den motorea funtzionatzen duen. Gainera, kontutan izan motorrak konpresio ona duela dirudi. Inskribatu soka eta heldulekua ordezkatu behar diren ikusteko.\nMotor hau desmuntatzen dudan bitartean, dena garbitzeko asmoa dut zapi eta spray garbiago batekin. Garbiketa berezi horientzako eskuragarri daude, baina bat-bateko CLOROX Clean Up Cleaner komun arrunta besterik ez dut erabiltzen konketa batekin. Zorionez, itzuliko dut nire emaztea falta zaionaren aurrean. Era berean, zati horiek antolatzen jarraitzea espero dut.\nTake Motor azalak itzali\nKLIKATU HEMEN Xehetasunak.\nThe arlotan duten arituko gara Powerhead, Erregai / Carburetor, pizte, Impeller eta Behe Unitatea Lubrifikatzaile dira.\nZure motorrarekin konforme erabakitzen baduzu, ziurtatu motorrak piztu egingo direla eta konpresioarekin bi zilindro dituela. Motorea ez da piztuko ardatzaren bolumena piztuz gero edo konpresiorik ez duela dirudi, orduan motorrak nahasketa sinple bat baino gehiago behar ditu. Zure motorra konpontzen eta zure gaitasun mekanikoa eramango duen neurrian nola konpondu erabakiko duzu. Sintonizazioa nahiko erraza da. Pistoi askea eta konpresioaren berrezartzea zailtasun maila ertainean eta artikulu honen barrutik haratago doa. Ez dut esan nahi motorrak konpondu ezin duenik, ezta artikulu honetan erabiltzen dudan motorra ere, ez da beharrezkoa. Beste artikulu batean, Johnson 15 HP motor pistoi bat askatu eta bizitza berri bat eman behar izan nuen. Konpresioaren zabalera zure auto tokiko biltegian lor dezakezu $ 20 edo $ 30 inguruan. Konpresioak 85 edo 90 libera gutxienez probatu beharko luke, baina ziurrenik 100 psi baino gutxiago.\nHasierako soka eta / edo hasierako sokaren heldulekua ordezkatu nahi dituzu. Era berean, hasierako jaurtiketaren berreskurapena beharrezkoa izanez gero, beharrezkoa da. Pieza horiek guztiak oraindik eskuragarri daude, baina ez dira beharrezkoak proiektu honetarako.\nKendu eta ordezkatu burua GASKET.\nKLIKATU HEMEN zilindro burua zerbitzua buruz irakurri.\nBakoitzean denbora pixka bat eserita dagoen motor zahar bat baduzu, karrozariek zerbitzua behar dute. Gasa, batez ere, olioarekin nahastuta berniza bihurtuko da edo, bestela, karbohidratoa sortuko duzu. Karburetarako garbiketa-gehigarri asko daude, erregai-deposituan edo karburetarako zuzenean spray jartzen direnean, karburoterearen melodia bezalako gauza bera lortzen ez dutelarik. Nahiz eta motorrak erregairik gabe gordetzen ez duen karburadorean, gaskulak lehortzen eta lehortzen edo azkar hondatzen zaizkio behin berriro erabiltzeko. Karburoa ondo funtzionatzeko modu bakarra kendu, desmuntatu, garbitu eta berriro muntatu zati berriekin, ordezkatu eta karbu tore-doikuntza egiteko urratsak egokitzeko. KLIKATU HEMEN argazkiak eta carburetor motor honen melodia-up gauzatzeko prozedura zehatza da.\nTxinpartapenerako eta konektore-kableen kasuan izan ezik, pizte sistema guztiak flywheelaren azpian kokatzen dira. Mota Magneto motor honetako piztea da Flywheel Magneto Breaker Puntuak ekin. Lanaren lana pizte sistema da nahikoa sortzea Tentsioa (Inguruan 20,000 volt) salto du hutsune on the bujiak txinparta bat sortzea eta eta erregai / aire nahasketa su, eta ziur tentsio hori txinparta plug entregatu zehazki eskubidea egiteko Egutegiari KLIKATU HEMEN argazki zehatza eta prozedurak gauzatzeko for pizte sistema tune-up motor honentzat.\nImpeller eta Behe Unitatea\nBeti da ideia ona bultzatzea. Errotorea motorraren atalik kritikoenetako bat da, huts egiten baitu, motorrarekin erraz biratzeko, burua makurtzeko edo beste arazo handiagoak izateko. KLIKATU HEMEN argazki zehatza eta prozedura impeller ur-bonba ordezkatuz eta beheko unitate mantenimendua egiteko da.


Osasunaren alde, babes kutxak\n03 abendua, 2018 Motzean 647\nOsasunaren aldeko Babes Kutxak atera ditu GuraSOS-ek, Hitzartu egitasmoa finantzatu ahal izateko.\nErrausteko plantaren aurka kanpaina originala jarri dute abian GuraSOS elkartekoek. Itsasondoko guraso elkartearen bidez Goierrira ere iritsi da. Erraustegia Goierrin kokatuta ez badago ere, «guztioi eragiten digun zerbait» dela uste du Aitor Matek, Itsasondoko Guraso Elkarteko kideak, eta hori da ekimena Goierrira ekartzearen arrazoi nagusietako bat.\nOrain arte mobilizazio ugari egin dituzte erraustegiaren aurka han eta hemen. Itsasondoko Guraso Elkartekoek ere bat egin dute, eta orain dela bi urte akanpada egin zuten, «errauste plantarekiko proiektuarekiko kezka adierazteko eta GuraSOSen Hitzartu egitasmoari babesa adierazteko».\nHItzartu egitasmoak ingenieritza aditu batek Hiri Hondakinen Kudeaketarako Plan Alternatiboa idazteko balioko du. Planak hondakinen arazoa ahalik eta modurik jasangarrien eta ekonomikoen konpontzeko dauden aukera tekniko guztiak aztertuko ditu.\nHori guztia egiteko, dirua behar dute, eta finantziazioa lortzeko, Babes Kutxak sortu eta gipuzkoarren eskura jarri dituzte 10 euroan. Haurrek egindako marrazkiak dituzte kutxek azalean eta barruan, Gureak-en egindako gailetak eta postaz bidaltzeko postal berezi bat daude. Postalean, ondorengo mezua irakur daiteke: «Gure haurren begiradak berritzen du itxaropena guregan eta goizero sinestarazten digute ez dela berandu. Inoiz ez dela berandu Gipuzkoa osasuntsuago baten alde egiteko».\nKutxak nola eskuratu\nGoierriko hainbat tokitan ere Babes Kutxak erosteko aukera egongo da; Itsasondon, Ordizian, Lazkaon, Beasainen, Zaldibian eta Zerainen.Salmenta guneak zeintzuk diren kontsultatzeko sartu www.gurasos.org webgunean.\n« Sukaldaritza eskolak\nMusika duten poemak »